Irati (Nafarroa) eta Dordoinako (Frantzia) ibai-inguruneak ezagutzera ematen dira bideo batean\nvídeo proyecto río y patrimonio sobre irati y dordoña\nIrati (Nafarroa) eta Dordoinako (Frantzia) ibai-inguruneak ezagutzera ematen dira bideo batean osteguna, 2014.eko urriak 9\nInguru horietako natur baliabideak ezagutzeko azken bi urteotan egindako azterketaren emaitza da eta, haietatik abiatuz, enplegu-nitxo berriak bilatzea\nForu Gobernuak editatutako bideo batek Irati (Nafarroa) eta Dordoinako (Frantzia) ibai-inguruneak ezagutzera ematen ditu. Ikus-entzunezkoak "Ibaia eta Ondarea" (RIyPA) proiektu europarrari amaiera ematen dio, azken bi urteotan garatu dena helburu bikoitz batekin: inguru horietako natur baliabideak ezagutzea, eta handik abiatuz, enplegu-nitxo berriak bilatzea, era iraunkor batean, beren ekonomia dinamizatu eta bertako biztanleria finkatzeko.\nIrati ibaia, Agoitz inguruan. ( irudia handitu )\nNafarroan Hezkuntza Departamentua buru duen proiektuari esker, gainera, bi lurraldeetako ikastetxe, enpresa eta erakundeen arteko lankidetza-harremanak finkatu dira; harreman horiek islatu dira, esaterako; bi lurraldeetako ikasle naiz irakasleen mugikortasuna errazteko protokolo baten sinaduran; egur nahiz turismoko sektoreetan enplegu-nitxo berriak detektatzea; eta Lanbide Heziketako titulazio gehiago ezartzea jarduera fisiko eta kirol-jardueretan, ingurumen eta nekazaritzako jardueretan sektore horietako etorkizuneko profesionalak prestatzeko.\n25 minutuko ikus-entzunezkoak proiektuan parte hartutako aktoreen testigantza jasotzen du, eta adibide izan nahi du gune baten natur baliabideak ezagutzea xede duten beste zenbait ekimenetarako eta, hainbat sektoretako eragileekin lankidetzan, lurralde bat garatzen lagunduko duten negozio-ideiak bilatzen. RIyPA izeneko bideoa, proiektuak bezala, Labrit Multimedia enpresak egin du. 1.500 ale editatu dira, eta Europako 15 bat herrialdetako erakundeetan banatu da, bai eta Nafarroa nahiz Espainiako beste eskualde batzuetako politikariei, eta ingurumen zein hezkuntzako zentro eta erakundeetan ere.\nProiektuaren esparruan garatutako lana fitxategi batzuetan ere islatu da, dibulgatzaileak direnak, eta bertan Irati inguruko flora eta faunari buruzko informazio zabala jasotzen da. Iruñeko Nekazaritza eta Basogintzako IB eta Irunberriko Sierra de Leyre BHIko ikasleek egindako artxiboek interes orokorreko informazioa ematen dute jarduera zinegetiko, produktu mikologiko, espezie ornitologiko eta atari zabaleko kirol-jardueren gainean.\nIbaia eta Ondarea\nIbaia eta Ondarea lankidetza-proiektuak Nafarroako eta Perigord eskualde frantseseko ordezkariak batu ditu, Comenius Regio Europako programaren barnean, eskualdeko lankidetzak sustatutakoa. Ekimenaren helburua Irati eta Dordoina ibai-inguruneak aztertzea da, bai eta haien adarrak ere, birbaloratu ahal izateko. Horretarako, bi urte (2012-2014) eta 84.750 euroko aurrekontua behar izan dira bi herrialdeentzat.\nLehen fase batean, bi ibai-lurraldeen azterketa bat egin zen bi eskualdeetako LHko ikasleen partaidetzarekin: Nafarroaren aldetik, Iruñeko Nekazaritza eta Basogintzako IB (basoen azterketa) eta Irunberriko Sierra de Leyre BHI (natur inguruneko jarduera ludikoen azterketa); Frantziaren aldetik, Bergerac-eko Lycée Agricole (uraren azterketa) eta Lycée Maine de Biran (ondarearen azterketa). Prozesuan zehar, ikasleek Pirinioetako hi aldeetan bilerak egin dituzte.\nAzterketa horretatik aurrera, bigarren fase batean, bi aldeetako sektore profesionalak, kulturalak, hezkuntzakoak eta elkarteetakoak bildu ziren elkarrekin ibai horiek izan ditzakeen erabilerei buruz hausnartzeko eta baita haien babesari buruz hausnartzeko ere. Bilera horretan eskualdeen arteko harremanak sustatu ahal izan ziren, hezkuntza nahiz ekonomia arloan, agintari eta enpresari frantses eta espainiarrek Iratin egindako bilkuran gertatu zen moduan.\nProiektuan parte hartu dute, Nafarroaren aldetik: Foru Gobernuak, Hezkuntza eta Landa Garapen, Ingurumen eta Toki Administrazioko departamentuen bidez; Nafarroako Ingurumen Baliabideen Zentroa fundazio publikoa (CRANA); eta Iruñeko Nekazaritza eta Basogintzako IB eta Irunberriko Sierra de Leyre BHI ikastetxe publikoak. Dordoinaren aldetik, bertan izan dira: eskualdeko Kontseilu Orokorra; Pays du Grand Bergeracois, Epidor eta Migado erakundeak; Couze et Couzeau sindikatua; eta Monbazillac-eko Lycée Agricole eta Bergerac-eko Lycée Maine de Biran.


St. Martin parrokia (Louisiana) - Wikipedia, entziklopedia askea.\nSt. Martin parrokia (Louisiana)\nSt. Martin parrokia\nSt. Martin parrokiaren kokapena AEBtan\n30°08′N 91°37′W / 30.13°N 91.61°W / 30.13; -91.6130°08′N 91°37′W / 30.13°N 91.61°W / 30.13; -91.61\n1.910,5 km2 (%90.34)\n204,2 km2 (%9.66)\nSt. Martin parrokia (ingelesez: St. Martin Parish) Louisianako parrokia bat da, Ameriketako Estatu Batuetan. Hiriburua Saint Martinville da. 2010eko zentsuaren arabera 52.160 biztanle zituen, St. Martin Parish kilometro koadroko azaleran.\nSt. Martin parrokiak 2.114,7 kilometro koadro ditu. Horietatik 204,2 ura dira. Beste 1.910,5 lurra dira. Biztanleria dentsitatea 24,67 da.\n2010eko zentsoan bizi ziren 52.160 pertsonetatik 34.902 txuriak edo hispanoak dira. Horietatik hispano edo latino kategorian 1.071 dira. 15.956 beltzak edo afroamerikarrak. 214 amerikar natiboak ziren eta 3 Hawaii edo Pazifikoko irletako natiboak. 393 asiarrak ziren. Bestelako arraza bat kategorian 68 biztanle daude. Bukatzeko euren burua arraza bat baino gehiagotan 624 pertsonek kokatzen zuten.\nFitxategi:USA St. Martin Parish, Louisiana age pyramid.svg\nMultimedia: Saint Martin Parish, Louisiana


Glocal in Progress sailak postprodukzio fasean dauden hiru film erakutsiko ditu profesionalen aurrean, lanok bukatzen edo nazioartean zabaltzen lagun dezaten.\nIrailean amaitu nahi du Telmo Esnalek ‘Dantza’ filmatzen\nDantza (Telmo Esnal), Izbrisana / Erased (Miha Mazzini) eta Un om la locul lui / A Decent Man (Hadrian Marcu) dira Glocal in Progress sailaren lehen ediziorako aukeratutako europar filmak, eta, ondorioz, Europako hizkuntza ez hegemonikoetan egindako pelikula horiek erakutsiko ditu Donostiako Zinemaldiak profesionalei begira zabaldutako erakusleiho honetan.\nHiru lanok postprodukzio fasean daude, eta ekoizle, banatzaile, salmenta agente, programatzaile eta bestelako profesionalei erakutsiko dizkiete, bukatzen eta nazioartean zabaltzen lagun diezaieten.\nDantza lanarekin bosgarrenez hartuko du parte Telmo Esnal zuzendariak Donostiako Zinemaldian. 2005ean, Aupa Etxebeste! Asier Altunarekin idatzi eta zuzendutako pelikula aurkeztu zuen; 2009an, Amona putz! film laburra; 2011n, Urte berri on, amona! Zabaltegi-Zuzendari Berriak atalean; eta iaz, 64. edizioan, Iraila, Kalebegiak film kolektiborako Asier Altunarekin batera zuzendutako film laburra, Belodromoan erakutsi zena.\nBestalde, bai Izbrisana / Erased (Miha Mazzini) Eslovenia, Kroazia eta Serbiako ekoizpena bai Un om la locul lui / A Decent Man (Hadrian Marcu) errumaniarra beren zuzendarien lehen lanak dira.\nSail honen helburua da hizkuntza ez hegemonikoetan (alemana, gaztelania, frantsesa, ingelesa, italiera eta errusiera ez diren beste guztiak) filmatutako pelikulei ikusgarritasun handiagoa ematea.\nDantza Telmo Esnalen film musikalak bizitzaren zikloaren eta gizakiaren eboluzioaren gaineko istorioa osatzen du, euskal dantzen eta beroriek jasotzen duten sinbologia osoaren bidez. Filmean, keinuek, abestiek, erritmoei eta hitz gabeko hizkuntzak dantzek iruten duten diskurtsoa bultzatzen dute.


Dunbala – 2 orrialdea\nOlatz Salvadorrekin elkarrizketa, 'Aho uhal' diskoaz\n2021/01/29 - Berria Leave a Comment\nOlatz Salvador izan da atal berriaren protagonista. ‘Aho uhal’ diskoa plazaratu berri du kantari donostiarrak eta horri buruz aritu da solasean Jagoba Salvador eta Eneritz Furyakekin. Horrez gain, Grises taldearen “Galdu arte” abestia eta Mursegok ‘Akelarre’ filmerako egindako musika izan dituzte hizpide, besteak beste.\nBerria | Dunbala: Badok ataria lemazain duela, euskal musikari begiratua ematen dio Dunbala ’podcast’-ak, Eneritz Furyak eta Jagoba Salvadorren gidaritzapean. Batzuetan azken argitalpenen eta kontzertuen amuari kosk egin eta gaur-gaurko albisteei irakurraldi berri bat eman, eta bestetan, euskal musikaren DNA osatu duten riff, lelo, irudi eta melodien bidez, iragana da gogora dakarrena. Itsaso zabal horretako doinu ezagun gogoangarriek eta oraindik ezezagun eta berri zaizkigunek gidatuko dute saioa.\n2020. urteak emandakoari gainbegiratua\n2021/01/15 - Berria Leave a Comment\nAmaitu berri den urteak emandakoari gainbegiratua eman diote podcastaren 2021eko lehen saioan. Horretarako hiru lagun gonbidatu dituzte: Jon Eskisabel BADOK atariko arduraduna, Ihintza Orbegozo ‘Berria’ egunkariko disko kritikaria eta Lorea Argarate disko jartzailea (Las Tea Party). Haien ustez gehien nabarmendutako diskoak izan dituzte hizpide solasaldian.\nAhotseneaz hizketan Miren Narbaizarekin\n2020/12/18 - Berria Leave a Comment\nMiren Narbaiza musikari eta Ahotseneako koordinatzailea izan da atal honetako gonbidatu nagusia. Amaitu berri den Durangoko Azokaren ezohiko ekitalditik ateratako ondorioez luze eta zabal mintzatu da. Horrez gain, Mikel Iraetaren eta Rafa Ruedaren lan berriak hizpide izan dituzte Jagoba Salvador eta Eneritz Furyak esatariek.\nBurrundaria eta 'Kantu eskukadak' liburua\n2020/12/04 - Berria Leave a Comment\nBi gonbidatu izan dituzte ‘Dunbala’ podcastaren atal honetan. Batetik, Unai Pelayo elkarrizketatu dute, Burrundaria izenpean kaleratu duen diskoaren harira. Ondoren, Beñat Rodriguez Olrait estudioko diseinatzailarekin mintzatu dira ‘Kantu eskukadak’ liburuaz. Ehun euskal talderen hitzak eta haientzat egindako ilustrazioak biltzen ditu ‘Gaztezulo’ aldizkariak argitaratutako lanak.\nPleura taldeari elkarrizketa\n2020/11/20 - Berria Leave a Comment\nDurangoko Azoka hurbildu ahala lan berriak plazaratzen ari dira. Horietako bat da Pleura taldearen “Bakarhilketa”, Nafarroako laukotearen estreinako diskoa. Ion Mayordomo eta Unai Urroz taldekideak elkarrizketatu dituzte Jagoba Salvador eta Eneritz Furyakek. Halaber, Izaki Gardenak eta Nabilen kantu berriak entzun ahal dira saio honetan.\nMusika jaialdien ekosistema\n2020/11/06 - Berria Leave a Comment\nMusika jaialdien eremuan murgildu dira Eneritz Furyak eta Jagoba Salvador. Arkaitz Villar Beratu jaialdiaren antolakuntza taldeko kidea elkarrizketatu dute. Hirugarren urtez antolatu dute jaialdia Oñatin, azaroaren 4tik 8ra, eta besteak beste Sua, Joseba Irazoki, Gaizka Insunza, Hakima Flissi eta Los Sua Fontanen emanaldiak eskainiko ditu. Azaroan egitekoa den beste jaialdi bat ere izan dute hizpide, Galdakaoko Kaiola.\n2020/10/23 - Berria Leave a Comment\nKontzertuetako argazkigintzari eskaini diote Jagoba Salvador eta Eneritz Furyak-ek 14. atalaren tarte nagusia. Horretarako, Jon Iraundegi eta Eider Iturriaga elkarrizketatu dituzte. Iraundegi 80ko hamarkadatik ari da zuzeneko emanaldietan argazkiak ateratzen; Iturriagak berriz, hainbat lan egin ditu, tartean Berri Txarrak taldearentzat. Horrez gain, Merina Gris talde berriaren lehen singlea aipagai izan dute saioan.\nKontzertu aretoen memoria\n2020/10/09 - Berria Leave a Comment\nDurangoko Plateruena kafe antzokiaren itxieraren berri izan genuen duela egun batzuk. Euskal musikarien lana plazaratzeko ezinbesteko aterpe izan da Plateruena hamasei urtez. Abiapuntu horretatik, beste zenbait areto hartu dituzte hizpide Eneritz Furyak eta Jagoba Salvadorrek, eta haiekin lotutako oroitzapen pertsonalak aletu dituzte, Glaukoma, Akauzazte, Willis Drummond eta Liberen musikaz lagunduta, besteak beste.\nZinemarekin lotutako abestiak\n2020/09/25 - Berria Leave a Comment\nDonostiako Zinemaldiaren aitzakian, modu batean edo bestean zinemarekin loturiko abestiek osatu dute ‘Dunbala’ podcastaren 12. atala. Besteak beste, Mursego, Ama Say, Norman, Jousilouli, Amorante, Joxe Ripiau, M-ak, Aizkorak Zorroztu eta Markos Untzetaren kantuak entzun ahal dira saioan.\nUdak ekarritakoari gainbegiratua\n2020/09/11 - Berria Leave a Comment\nAbuztuko etenaldiaren ostean itzuli da Jagoba Salvador eta Eneritz Furyak-ek zuzendutako saioa. Azken asteetan argitaratutako nobedadeak izan dituzte hizpide, tartean Dena hirukote gaztearen rock sendoa, Kyxo taldearen “pop axolagabea” edota Argazki Bat Behelainoan izeneko proiektu minimalista.


Tenperaturek gora egingo dute - - Tolosaldeko ataria\nTenperaturek gora egingo dute\nIker Ibarluzea 2019-10-28 08:02\nAsteari giro lasaiarekin emango diogu hasiera. Goiz partean giroa zikin xamarra agertuko zaigu, hodei dezenterekin. Ondoren, ostarteak irekitzen joango zaizkigu eta arratsalde partean ostarte zabalak izango ditugu.\nGiro lasaia eta termometroek gora egingo dute, maximoak 23-25 gradutara iritsiz. Biharkoan zertxobait okerrera egingo du. Goizean hego puntu bat izango du haizeak, baina eguerditik aurrera ipar ukitua hartuko du eta horrekin hodeiak trinkotzen joango zaizkigu eta zerua estaltzen joango da. Iluntze partean lau tanta utziko dituzte. Tenperaturek behera egingo dute 22-23 gradutan ibiliz.\nEtzikoan giro motela izango dugu. Euri kontu handirik ez baina ipar haizearekin tenperaturak 20 gradutara iritsi ezinik ibilko dira.


Casson - Wikipedia, entziklopedia askea.\n47°23′09″N 1°33′34″W / 47.3858°N 1.5594°W / 47.3858; -1.559447°23′9″N 1°33′34″W\nNort-sur-Erdre, Gregamp-ar-Feunteunioù, Héric eta Sucé-sur-Erdre\n1.136 (%48.7) 1.167 (%50.1)\nCasson (,, frantsesez eta ofizialki: Casson) bretainiako udalerria da. Administratiboki Frantziako Loira Atlantikoa departamenduan dago, Loirerria eskualdean. 2013an 2.024 biztanle zituen.\n2007an Casson udalerrian erroldatutako biztanleak 2.024 ziren. Familiak 663 ziren, horien artean 88 pertsona bakarrekoak ziren (32 bakarrik bizi ziren gizonak eta 56 bakarrik bizi ziren emakumeak), 157 seme-alabarik gabeko familiak ziren, 382 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 721 etxebizitza zeuden, 677 familiaren etxebizitza nagusia ziren, 18 bigarren erresidentzia ziren eta 26 hutsik zeuden. 704 etxeak ziren eta 15 apartamentuak ziren. 677 etxebizitza nagusietatik 563 bere jabearen bizilekua ziren, 110 alokairuan okupaturik zeuden eta 4 doan lagata zeuden; 2 etxek gela bat zuten, 24 etxek bi zituzten, 62 etxek hiru zituzten, 185 etxek lau zituzten eta 403 etxek bost zituzten. 582 etxek euren parking plaza propioa zuten azpian. 232 etxetan ibilgailu bat zegoen eta 426 etxetan bat baino gehiago zituzten.\nCasson udalerriko biztanleria-piramidea 2009an .\n2007an lan egiteko adina zuten pertsonak 1.305 ziren, horien artean 1.066 aktiboak ziren eta 239 inaktiboak ziren. 1.066 pertsona aktiboetatik 1.002 lanean zeuden (530 gizon eta 472 emakume) eta 64 langabezian zeuden (27 gizon eta 37 emakume). 239 pertsona inaktiboetatik 69 erretiraturik zeuden, 105 ikasten zeuden eta 65 "bestelako inaktibo" gisa sailkaturik zeuden.\n2009an Casson udalerrian 708 unitate fiskal zeuden, 2.129,5 pertsonek osaturik. Pertsona bakoitzeko diru-sarrera fiskalaren mediana urteko 18.716 euro zen.\n2007an zeuden 52 komertzioetatik, 1 erauzte enpresa zen, 1 material elektrikoaren fabrikazioko enpresa zen, 18 eraikuntza enpresak ziren, 9 ibilgailuen saltze eta konpontze enpresak ziren, 3 garraio enpresak ziren, 2 ostalaritza eta jatetxe enpresak ziren, 2 finantziazio enpresak ziren, 2 higiezinen enpresak ziren, 6 zerbitzu enpresak ziren, 4 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 19 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 4 igeltseroak, 2 margolariak, 1 zurgina, 1 iturgina, 4 argiketariak, 2 ile apaindegiak, 3 jatetxeak eta 1 apaindegia.\n2000. urtean Casson udalerrian 27 nekazaritza-ustiategi zeuden, 1.056 hektarea erabiltzen.\nGrandchamp-des-Fontaines (4,2 km)\nNort-sur-Erdre (7,5 km)\nHéric (7,5 km)\nPetit-Mars (8,0 km)\nLa Chapelle-sur-Erdre (9,6 km)\nBNF: 15260196k (data)


Gasteizko AEK – Beste AEKren Blogak gune bat besterik ez\n22. KORRIKAren Gasteizko denda Barnekale / Nueva Dentro kaleko 3. zenbakian egongo da. 22. KORRIKAren arropa diseinu berriak ezagutu nahi al dituzu? Material organikoz egindako elastikoak? Bada, etor zaitez abenduaren 2an irekiko dugun Gasteizko KORRIKA dendara. Eta hurbil ezin bazintezke, lasai! Sar zaitez korrika.eus webgunearen denda atalean; bertan online erosketa […]\nAbenduaren 2an zabalduko da Gasteizko KORRIKA denda\nAEK-k antolatuta, 22. KORRIKAk Amurrio eta Donostia lotuko ditu, martxoaren 31tik apirilaren 10era bitartean. Hautatutako leloa “HITZEKIN” da eta omenduak, berriz, Pirritx, Porrotx eta Marimotots pailazoak. Azaroaren 17an egin zen 22. KORRIKAren aurkezpena Donostiako San Telmo museoan. 2022. urtean egingo den KORRIKA Amurrion hasiko da martxoaren 31n etaapirilaren 10ean Donostian […]\nAURKEZTU DA DAGOENEKO 22. KORRIKA\nUrtero bezala Errigoraren “Euskarari puzka” kanpaina martxan da. Nafarroa hegoaldeko produktuak eskuratuz zonalde horretan euskarari bultzada emateko aukera paregabea. Urriaren 23tik azaroaren 11ra arte eska dezakezu saskiak. Hiru aukera dituzu: Beltza, berdea eta zuria. 2013an ekimena martxan jarri zenetik, milioi bat euro baino gehiago bideratu dituzte Nafarroa erdialde eta hegoaldean […]\nErrigoraren 2021eko “Euskarari puzka” kanpaina martxan da. Eskatu zure saskia!\nMatrikulazioaren azken txanpara iritsi gara, baina oraindik badugu lekua ikas prozesuan bidelagun izan nahi gaituzuenentzako lekua. Izena ematera animatzeko hor duzue Gasteizko AEKtik prestatu dugun bideoa: Hemos llegado a la recta final de la matriculación, pero todavía tenemos sitio para los que nos quieran tener de compañeros de viaje en […]\nMatrikulazioaren azken txanpa… Animatu eta eman izena Gasteizko AEKn!\nIrailean zehar Gasteizko AEK-k eskaintzen dituen ikastaroetan izena emateko aukera izango duzu. IKASI EUSKARA BIDELAGUN ONENAREKIN! Durante el mes de septiembre tienes la opción de apuntarte a los cursos que ofrece AEK Gasteiz ¡APRENDE EUSKARA CON LA MEJOR COMPAÑÍA! Informazio gehiago behar baduzu edo izena eman nahi baduzu, pasa zaitez […]\n2021-2022 ikasturteko matrikulazioa zabalik!\nArabako udako bulegoa zabalik egongo da Arana AEK euskaltegian (Arana kalea, 30 behea, Gasteiz). Uztailaren 12tik 30era eta abuztuaren 16tik 31ra egongo da zabalik. Bertan Iraileko trinkoetan izena eman, 21-22 ikasturterako matrikula egin edo udako barnetegietan izena emateko (adi! azken lekuak) aukera izango duzue. Anima zaitez!\nUztailaren 12tik aurrera udako bulegoa zabalik!\nDatorren ikasturtean Gasteizko AEKn izena emateko asmoa baduzu, ez galdu aukera! Ekainaren 25era bitarte aurrematrikula egiten baduzu, honako abantailak izango dituzu: %5eko deskontua 20-21 ikasturteko prezioa mantenduko zaizu Aurrematrikula aurrez aurre edo online egiteko aukera Ordainketa malguagoa Taldeak eratzean lehentasuna Aurrematrikula egitean 100 euro ordaindu beharko dituzu (lehen ordainketa). Ikastaroa […]\nAbian da 21-22 ikasturteko aurrematrikula kanpaina\nUrtero bezala, 2021eko udan ere Gasteizko AEKk ikastaro trinkoak eskainiko ditu uztaila eta irailean. A1, A2 eta B1 mailetan egunean 5 ordu (100 ordu guztira) eskainiko ditugu, B2 eta C1 mailetan, aldiz, egunean 4,5 ordu (90 ordu guztira). Goizeko edo arratsaldeko ordutegia eskainiko dugu. MATRIKULA ZABALIK! Udako ikastaroek aukera paregabea […]\nGasteizko AEKren udako eskaintza\nAEK-ko ikaslea* bazara eta udako barnetegiren batera joateko asmoa baduzu, eman izena maiatzaren 3a baino lehen eta baliatu ikasleentzako eskaintza berezia. %25 gutxiago ordainduko duzu! Udako barnetegiak aukera bikaina dira ikasturtean zehar ikasitako praktikan jartzeko. Egunero 6 orduz eskola jasotzeaz gain, bi astez inguru euskaldun batean murgiltzeko aukera eskaintzen dute […]\nUdako barnetegietarako eskaintza berezia AEK-ko ikasleentzat. %25 merkeago!\nDatorren larunbatean, apirilaren 24an, egingo da ERRIGORAren “eskutik eskura” kanpainaren produktuen (oliba olioa, kontserbak, pasta…) banaketa Gasteizen. Beraz, produkturen baten eskaera egin bazenuen adi informazioari: DATA: apirilaren 24a, larunbata. ORDUA: goizez eta arratsaldez egingo da banaketa. Abizenaren lehen letraren arabera egingo da: GOIZEZ (10etatik 13etara) “A” -tik “H”-ra hasten diren […]\nERRIGORAren produktuen banaketa Gasteizen\n2021. urteko azterketa deialdien inguruko informazio guztia HABEren web orrialdean aurkituko duzue. Kontuan izan beharrekoak: Azterketa bidezko egiaztatzegintza B1, B2, C1 eta C2 mailei dagokio: Azterketarien gaitasuna (partez edo osorik) kanpo-ebaluazioaren bidez egiaztatzen da, HABEk antolatutako azterketa-deialdietan. Hiru deialdi mota: Euskaltegiko ikasleen deialdia Deialdi irekia HOBE deialdia (soilik C1 eta […]\nHABEren azterketen inguruko informazioa\nIgande eguerdian Andre Mari Zuriaren plazara gerturatutako dozenaka euskaltzaleek aldarrikapenez, musikaz, artez eta bertsoz betetako ekitaldiaz gozatzeko aukera izan zuten. Euskarak eta euskalgintzak dituzten behar eta premiak plazaratzeaz gain, Euskal Herria euskalduntzen jarraitzeko euskaltegi indartsuen beharra aldarrikatu zen. Mila esker ekitaldia antolatzen lagundu zenuten guztioi eta parte hartu zenuten guztioi! […]\nBultza euskara! Bultza euskaltegiak! Gasteizko ekitaldiko irudiak


EUSKAL MUSIKA KATEA: GOSE\nInes Osinaga trikitilariak (Ekon taldean abeslari aritutakoa) eta Bad F-Line talde elektronikoan aritutako bi musikarik (Iñaki Bengoak eta Tadeos-ek) sortu zuten Gose, 2005. urtean. Arrasateko Shot! grabazio estudioaren inguruan sortutako proiektua da -Bengoa bertako soinu teknikaria da- eta hortaz, "esperimentatzeko laborategi gisa" sortu zela diote taldekideek. Euskal herri musikari beste ikuspuntu bat emateko eta bide berriak arakatzeko asmoarekin erabaki zuten soinu txikia eta musika elektronikoa uztartzea. "Tradizioa ordenagailu bati konektatu, eta betiko hauspoarekin jolastu, musika egiteko modu berri bat aurkitu arte. Mendeak dituen tresna batek, traizioan erori gabe, XXI. mendeko musika ere sortu, interpretatu eta zabaldu dezakeela erakutsi du. Maurizia dantzatokiraino eraman, belaunaldi berri bati sekuentziaturiko euskal musika eskainiz", dio taldeak bere webgunean. Estiloz, anitza da Goseren proposamena, disko berean tangoa, elektro-jazza, techno musika, brasildar kutsuko doinu beroak, erritmo bareak zein dantzagarriak edota pop kantu melodiko eta itsaskorrak aurkitu baititzake entzuleak.\nMusikari ez ezik, estetikari ere garrantzia handia ematen dio taldeak, hala zuzenekoetan nola diskoetan. Horrela, disko bakoitza kolore batekin identifikatzeko ohitura hartu du. Lehen diskoa, I (Oihuka, 2005), beltzarekin lotu zuen. Evaristo punk abeslariak (La Polla Records, Gatillazo), Francis Diez-ek (Doctor Deseo) eta Juan Sangre-k (Ekon, Fjord, Governors) kolaboratu zuten lehen disko hartan, besteak beste. Sex shop batean aurkeztu zuen diskoa komunikabideen aurrean, sexua oso presente baitago kantuen hitzetan. "Eguneroko bizitzan denok oso presente dugun gai bat da, baina ez gaude ohituta horri buruz hitz egiten, ezta horri buruz kantak entzuten ere, gutxiago emakume batek gauzak kontatzen baditu", azaldu zuen Osinagak.Eutsi! filmerako (Alberto Gorritiberea, 2007) kantu nagusia sortu ostean, taldearen oihartzunak gora egin zuen. Hilabete batzuk geroago grabatu zuten bigarren lana, II (Baga-Biga, 2007), azal zurikoa. Ordurako, Tadeosen ordez, Jon Zubiaga Osoron (Kañeria 13, Des-Kontrol eta Gatillazo) zen taldeko gitarrista berria. Bigarren diskoa Euskal Herrian aurkezteaz gain, Bartzelonan eta Madrilen aritu ziren jotzen, eta Carlinhos Brown brasildarrarekin eta Fangoria talde espainiarrarekin partekatu zuten agertokia. "Kontzertu horiei esker gure hizkuntzarekin ditugun aurreiritziak kendu ditugu. Ematen du gure hizkuntza txiki honek mugak jarrita dituela, baina hizkuntzak ezin ditu mugak jarri; hizkuntza komunikatzeko da" (1).\n2011. urtean, kantu berrien diskorik ez atera arren, lan faltarik ez zuen izan taldeak. Hain zuzen, Korrika 17-ren kantu ofiziala sortzeko enkargua jaso zuen, "Euskalakari", AEBetan zenbait kontzertu eman zituen (San Franciscon eta Boisen), eta abenduan Des-piezak (La Chiquilla, 2011) kaleratu zuen. Diskoetan jaso gabeko kantuak, enkarguz egindako lanak eta bestelako proiektuetarako sortutakoak bildu zituen lan horretan, eta opari gisa banatu zuen Durangoko Azokan aurreko diskoetako bat erosten zutenen artean. Laranja kolorez heldu zen IIIII (La Chiquilla, 2012). Goseren ohiko osagaiekin eginda egon arren, Spam bikote espainiarraren ekoizpenak taldearen alde technoa nabarmendu zuen. Bad F-Lineren kantu baten bertsioa dakar diskoak: "Desolée".\nGosek Euskal Herriko hainbat jaialditan (Getxo Folk, Mendebala, Nazioarteko 5. Trikitixa Jaialdia) eta Kurdistango Diyarbakir kultur festibalean (2009) parte hartu du. 2013. urtean Ikasle Abertzaleak erakundearen 25. urtemuga ospatzeko kantua sortu zuen. Ines Osinagak hainbat diskotan kolaboratu du: Esperantzara kondenatua eta 16 lore (Gari), Pirritx, Porrotx eta Marimotots & Bonberenea Txaranga... Halaber, Real Sociedad futbol taldearen mendeurreneko kantuan ("100 urtez aupa Reala!") ahotsa jarri zuen.


Nire bizitzaren diskoak: Gartxot Unsain - MondoSonoro\nEspeciales / Grises ...\nZarata — 10-11-2020\nGrises eta Madeleine taldeko musikari donostiarrak bere bizitzan bereziak izan diren diskoak aurkeztuko dizkigu. Konfinamenduan gustoko zituen abestien bertsioak elkarbanatzen hasi eta ehun baino gehiago daramatza jadanik.\nHemen bere aukeraketa:\nTouché Amoré – "Parting The Sea Between Brightness And Me" (2011)\nBuruz dakizkit 20 minutu hauek. Niretzako erraietatik kantatzearen definizio ederrena, melodia eta egurra uztartzen dituen paisaia sonikoarekin gainera. 20-30 urte bitarteko maldaren soinu banda, izerdiari omenaldi bat. Beste baten hitzak gutxitan sentitu ditut hain nire. Gertutik jarraitu dut talde hau, eta disko bakoitzak antzekoa transmititu dit...sentitzearen zama moduko bat. Zama earra hori bai.\nSorotan Bele - "Sorotan Bele" (1992)\nKlasiko bat. Txikitan gurasoekin egindako bidaietan kotxean behin eta berriz entzundakoa. Izugarri berezia zen soinua eta gaur egun ere aurkitzen diot puntu exotiko bat, beste lurraldeetatik ekarritako soinu edo folk moduko horri itsasoaren erritmoa sartu izan baliote bezala. Abesti guztiak ereserki sentitzen ditut, batez ere, atzerrian nagoenean. Batzuetan gutxietsita ez ote dauden pentsatzen dut, talde hau satelite baten moduan ikusten baitut nik, zentzurik onenean.\nBenito Lertxundi - "Altabizkar" (1981)\nNire izena disko hontako kantu batetik hartu zuen amak eta Benito behin izan da gure etxea girotu duen musikarietako bat. Binilo hau etxean eduki izanaz oroitzen naiz baita portada kurioso hartaz ere, kolorezko kristal batzuekin. Euskal musikan puntako izena izateaz gain, nik maitasun berezi bat diot, seguruenik amarekin lotzen dudalako. Bere abestien zerrenda amaigabea da, baina nire disko kuttunena hau.\nLagun baten gomendioari segika, lehen aldiz entzun eta, guztiz asimilatu ezinda, tarte bat pasa zen bigarren aukera bat eman nion arte. Momentuan maitemindu eta geroztik nire talde kuttunetako bat da. Kaleratutako 4 diskoek garapen izugarria erakusten dute, eta Kevin Parker alu honek badaki zein dimensiotan bizi naizen, eta beti lortzen du ni emozioz betetzea.\nBerri Txarrak - Diskografia Osoa (1994-2017)\nEuskara eta musika emozioak transmititzeko tresnatzat dituen edonork eredutzat behar lukeen taldea. Ezin disko bat aukeratu, euren garapena eta ekarpena baita sortu duten onena. Unibertsitate garaietan asko entzun nuen talde bat. Musikalki izan dituzten aldaketa guztiak gustatu zaizkit eta beti antzeman diet euren funtsa. Hitzak sortzeko unean ere poesia eta gordintasunaren arteko zera hori deskribatzen maisu.\nMikel Markez - "...Eta Etorri Egin Zait" (1992)\nDisko hau udaberri moduko bat da niretzat, eta Sorotan Beleren antzera, gurasoekin kotxean igarotako garai horietan kokatzen dut. Goitik behera dakit disko hau, gitarra eta instrumentazio gutxirekin kantautore gaztea zen Mikel garai haietan, baina diskoak izugarrizko freskotasuna eta ausardia ditu. Niretzako klasiko bat. Kuriosoa da “Zure begiek” hit-a ezagutzen duela jende askok, baino diskoak abesti ikaragarriak ditu!\nBackstreet Boys - "Backstreet's Back" (1997)\nNi baino 4 urte helduagoa den arrebak eta biok izugarri entzun genuen disko hau. Erosi nuen egunaz oroitzen naiz eta barruan zituen hit gehienetaz ere bai. Pentsatzen dut puntako produktoreek egindako abestiak zirela, mundu guztiak abesteko moduko melodia gogoraerrazekin. Beranduago ohartuko nintzen hura Pop mainstreama zela, fenomeno batzuk sortutako fenomeno bat, onerako eta txarrerako. Baina ni abestien borobiltasunak erakarri ninduen, eta gero arrebarekin praktikatzen nituen harmoniak, bi ahotsetan.\nThe Used - "Maybe Memories" (2003)\nEz dakit nola ezagutu nuen talde hau baina momentuan txunditu ninduen. Lehenago halakorik entzun gabe, akaso hau izan zen musika “alternatibo” bat entzun nuen lehen aldia. Garai hartan basatiak ziren niretzat, eta ingurukoak nu metala entzuten zuten momentuan kokatzen ditut. Melodia eta oihuak ahotsean eta frenetikoa den zerbait du disko honek. Ondorengo urteetan sakonduko nuen hardcore munduaren zirriborro moduan ikusten dut The Used, nahiz zerikusirik ez duten.\nBon Iver - "Bon Iver" (2011)\nBaso baten lasaitasun eta mina duen lehen disko sasi akustikoarekin ezagutu nuen, eta izugarri emozionatu nintzen, denen moduan. Bigarren disko honek ordea, batez ere abestien borobiltasun eta instrumentazioan txunditu ninduen, atzean dauden musikari denak goresteraino. Euskalduna Jauregian disko hau aurkezten aritu ziren, eta ez zait sekula ahaztuko egun hartan sentitutakoa. Instrumentuen arteko dantza ze ondo entzuten zen eta denak txundituta eta malkotan. Hurrengo bi diskoak ere izugarri maite ditut. Nire sortzaile gustokoenetako bat.\nSeñor Loop - "Vikorg" (2013)\nKosta Rikan bizi nintzela gomendatu zidaten Panamako talde hau eta berehala maitemindu nintzen, zihurrenik une horretan nuen egoera emozionalak hala behar baitzuen. Ez dakit nola deskribatu musika estilo hau, nik oihaneko rock sikodeliko lasai deitzen diot, baina beste mila gauza ere esan daitezke. Disko honek abeslariaen ahotsaren berezitasuna, hitzen indarra eta batez ere, instrumentuen arteko isiltasunak are gehiago apreziatzen lagundu dit. Gainera, nire esaldi gogokoenetariko bat du diskoak. “Si te eriza, es que todo está bien”.\nLila Downs 01/07/2022\nConciertazo a fuego lento 3.885 vistas


Alardeaz harro eta poz-pozik | Angula Berria\nHasiera » Alardeaz harro eta poz-pozik\nAlardeaz harro eta poz-pozik\nsugorri argitaratua 7 / Uzt / 2017\nAlarde Parekidearen Juntaren balorazioa.- Beste urtebetez, aurten euriak bere protagonismo puska hartu badu ere, bihotz-bihotzez eman behar dizkiegu eskerrak 30ean Alarde barruan edo espaloietatik txaloka gurekin egon diren guztiei. Egiten dugun Alardeaz harro-harro gaude.\nLerroz lerro zebiltzala, gizon-emakumeak ikusi ditugu, emakume gazteak gehienbat, lehenago emakumeek aukera hori ez zutela jakinik emozioz eta pozez negarra begian. Harrotasunez desfilatu dute, eta ausardiaz, ongi zaila izaten ari delako oraindik ere Alardean herrikide gizonezkoekin batera berdintasunez desfilatzeko eskubidea gauzatzea.\nHarrotasunez, orain espaloietan txaloka ari diren neskatokoei bidea zabaltzen dietela badakitelako, gerora haiek ere desfila dezaten. Harro eta ahalegin betean, musika-tresnak ongi jotzeko, pausua behar bezala eramateko, agintariek unitateak txukun eramateko, zaldi gainean trebe eta dotore jarduteko; den-denek ahaleginak eta bi egin dituzte, publikoaren errespetua berenganatu nahian.\nEspaloiak ere jendez gainezka ikusi ditugu, haizeari, euriari aurre eginez Alarde handi hau noiz pasako zain, txalo-zaparradaz eta beren giroaren beroaz babesten gaituztela eta beraiek ere gure festan parte hartzen dutela adieraztearren. Berdintasunaren alde badaude ekainaren 30ean argi eta garbi azaldu behar dutela ulertu duten pertsonak dagoeneko milaka dira.\nGustuko dugun Alardea egitea lortu dugu, asmoz eta jakitez lortu ere, eta begiko dugu urtero ekainaren 30ean denok batzeko aukera ematen digun tradizioa, hari esker biltzen eta elkartzen garelako; areago, jai egun ezin alaiagoaz gozatuz eta erritoa eta festa bateratuz Alardearen inguruan geure burua irundar hartzen dugu, geure irundartasuna berresten dugu.\nErakundeei ere eskerrak eman nahi dizkiegu: Emakunderi eta Arartekoari -haien erabateko babes leialarengatik- eta Gipuzkoako Foru Aldundiari, haren finantzazioaz zutitzen dugulako urtero Alardea. Halaber, eskerrik asko hainbat alderditatik etorritako ordezkariei, udaletxeko balkoian harrera egin digutelako.\nAzkenik, beste urtebetez, nabarmen jarri behar dugu eskas dena: gure hiriko alkatea, hain zuzen, José Antonio Santano, bai eta PSE-EE, EAJ eta PPko zinegotziak, ez direlako egon udaletxeko balkoian, emakumeak baztertzen dituen Alardeari harrera egin dioten arren.


Elantxobeko Udala - Datuen babesa\nElantxobeko Udala, helbidea/harremanetarako bideak\nHelburua Topaketa birtualak ordezkaritza-eginkizunen arabera kudeatzea. Saioa amaitutakoan ezabatuko dira datuak.\nToki Araubidearen Oinarriak arautzen dituen apirilaren 2ko 7/1985 Legea.\nDatuak Bizkaiko Foru Aldundiari jakinarazi ahal izango zaizkio.\nHerritarrek tokiko administrazioan duten partaidetza kudeatzea. Datuak partaidetza-prozesua amaitutakoan ezabatuko dira, betiere, egindako kontsulta Toki Araubidearen Oinarriak arautzen dituen apirilaren 2ko 7/1985 Legearen 70. bis artikuluaren arabera araututako prozesuaren ondorioz sortzen ez bada eta kontsultagatik sortutako ondorio juridikoak hedatzen ez baditu.\nOstean, ondare historikoari buruzko legeriaren arabera gorde ahal izango dira (Euskal Ondare Kulturalari buruzko uztailaren 3ko 7/1990 Legea).\nKalezainduko gorabeherak kudeatzea. Datuak jarduera administratiboa garatu bitartean gordeko dira; eta, ostean, ondare historikoari buruzko legeriaren arabera (Euskal Ondare Kulturalari buruzko uztailaren 3ko 7/1990 Legea).\nToki Araubidearen Oinarriak arautzen dituen apirilaren 2ko 7/1985 Legea, Euskadiko Toki Erakundeei buruzko apirilaren 7ko 2/2016 Legea eta ezarri beharreko tokiko gainerako arautegi sektoriala.\nDatuak Bizkaiko Foru Aldundiari eta Bizkaiko beste toki-erakunde batzuei jakinarazi ahal izango zaizkie.\nTratamenduaren helburuak Topaketa birtualen kudeaketa.\nIdentifikazio-datuak: izen-abizenak, NAN, helbidea (posta-helbidea, elektronikoa), telefonoa, irudia, erabiltzailea, bestelakoak: sare sozialetako profila\nEzaugarri pertsonalak: adina, sexua\nTopaketa birtualaren amaiera (Pendiente analizar si se realizan copias de respaldo o se integran en otras plataformas.)\nTratamenduaren helburuak Herritarrek Toki Administrazioan duten parte-hartzea kudeatzea.\nUdalerrian erroldatutako pertsonak\nIdentifikazioa: izen-abizenak, NAN, helbidea (posta-helbidea, elektronikoa), telefonoa, irudia, erabiltzailea.\nParte hartzeko prozesua amaitzean (Planteatutako kontsultaren ondorio juridikoak aztertu gabe daude, Toki Araubidearen Oinarriak araupetzen dituen apirilaren 2ko 7/1985 Legeak 70.bis artikuluari jarraiki araututako prozesu bat den neurrian).\nTratamenduaren helburuak Kalezaindu gorabeherak kudeatzea.\nIdentifikazioa: izen-abizenak, NAN, helbidea (posta-helbidea, elektronikoa), telefonoa, sinadura, irudia, erabiltzailea, bestelakoak: kokapen geografikoa\nBizkaiko beste udal batzuk\nOndorio horretarako prozedurarik sortuz gero, administrazioko espedienteak bizirik izandako iraupena + tratamenduaren ondoriozko erantzukizun juridikoen aurreko blokeoa.


Alemaniako Dresde hiriak Gernikako Bonbaketako biktimei kale bat eskaintzea onartu du\nGernikak Plaza bat dauka Berlinen, Guernica grafia zaharrarekin idatzita (arg.GernikaEE-EuskalKultura.com)\nAlemaniako Dresde hiriko Udalbatzak joan den ostiralean onartu zuen Berdeen proposamena, Gernikastrasse izena emateko bertako erdiguneko kale bati, nazien Condor legioko hegazkinek 1937ko apirilaren 26an bonbaz josi zuten Gernikan hil zirenak gogoan hartzearren, azpimarratuz "elkarrekin banatzen dugun bake nahia europar testuinguruan". Dresdek ere hiria suntsituko zuen aire erasoa jasan zuen, Bigarren Mundu Gerlan, kasu honetan Aliatuek eginikoa.\nDresde, Alemania. Erabakiarekin, hiriko Theaterstrasse/Malergässchen eta Schweriner Strasse kaleen arteko kale zatiari deituko zaio aurrerantzean Gernikastrasse. "Asko poztu nau 2012an aurkeztu genuen proposamenak azkenean aurrera egin izanak", adierazi du Berdeen Christiane Filius-Jehne politikariak. Bere sanetan, hiriak urrats garrantzitsua eman du oroimenaren alde eta agerian utzi du "elkarrekin banatzen dugun bake nahia europar testuinguruan", bertako prentsak jaso duenez.\nEmaten du oraingoan baietz, Gernikak kale bat izango duela Dresden, 2012tik baitabiltza Berdeak asmo horrekin. Baina joan den osteguneko erabakiari beste urratsa batzuk geratzen zaizkio. Aldeko erabakia Ezkerrak, Berdeek eta SPDk sostegatu zuten, alkatea tarteko, egun udalean daukaten gehiengoa baliatuz, eta kontra izan zituen CDU, FDP-Hiritar Askeak eta AFD. Grafia ere hizpide izan da Berdeen proposamenak egungo euskal grafiarekin idaztea proposatu baitu kalea, Gernikastrasse, Guernicaren (Picassok ere honela izendatu zuen bere obra) gainetik hobetsita.\nEuskaldunen ikur den Gernika hiria Franco general espainiarraren aliatu ziren hegazkin nazi eta faxista italiarrek eraso eta suntsitu zuten 1937ko apirilaren 26an; aurten 80 urte betetzen dira, beraz, helburu militarra ez zen herri babesgabe bati eginiko lehen aire-erasoaldia egin zioten lehenengo aldi harena; Picassok Guernica (sic) koadroan bildu eta bakearen aldeko nazioarteko salaketa oihu bihurtuta seguruenik 20. mendeko arte-obra esanguratsuenetakoa bilakatuko zuena.\nGernikako sarraskia eta urte gutxi batzuk geroago, Bigarren Mundu Gerlan, Dresde hiriak eta bertako herritarrek hiria birrindu zuen hegazki erasoaldi bortitza jasan zuen, populazio besbesgabearen artean hildako kopuru ikaragarri handia eraginez, Aliatuek egina. Egun bostehun mila biztanletik gora dituen hiria da Dresde, Saxonia estatuko hiriburu.\nAlemaniako hiriburuko euskal etxeak, aleman talde euskaltzale batek sortua, Gernika izena darama, hain zuzen ere, historiaren tarte ilun hura gogoan hartuta elkartasun urrats berriak emateko, bake aldarrikapen.


NASAK, ZAPALKUNTZAREN GAINETIK, IDENTITATEAREN ALDE BORROKAN\nKolonbiako hizkuntza ofizial bakarra gaztelania da, 1499an espainiarrek Mundu Zaharretik eramanda Kolonbian sartu zutena eta 500 urte baino gehiagotan zehar bertako hizkuntzak ordezkatu dituena. Hala ere, herrialdean oraindik 65 mintzaira indigena existitzen dira, 1991an konstituzioaren bidez lehenengo aldiz ofizial bihurtu zituztenak bakoitza bere lurraldean. Gaur egun Kolonbiako biztanleen %3a inguru indigenak dira eta horietatik 800.000-850.000 hiztun propioak dira.\nNasa komunitatea gehien bat Kolonbiako Cauca departamenduan kokatzen da eta, bertan bizi diren 8 herri indigenetako komunitate handiena da. Nasa komunitatea 180.000 pertsonek osatzen dute eta horietatik laurdena inguru mintzo da beraien jatorrizko hizkuntzan; hau da, nasa yuwez.\nMendeetan zehar herri indigenek jasandako zapalkuntza handia izan da. 1970ean Nasek, Caucako beste herri indigenekin batera, Consejo Regional Indígena del Cauca (CRIC) eratu zuten lurra berreskuratu, hizkuntza eta kultura defendatu eta autonomia erdiesteko helburuarekin.\nErrepresioa, liderren hilketak eta etengabe jasan badituzte ere Caucan 544.000 hektarea lurralde indigena gisa aitortu izana lortu dute. Herrialdeko beste herri indigenekin batera, 1991ko Konstituzioarekin herri indigenen oinarrizko eskubideak, autonomia eta babesguneen izaera besterenezina aitortu zitzaien. Lau hilabete geroago paramilitarrek hogeita lau nasa masakratu zituzten. Eta, tamalez hori da egun ere bizi den kontradikzioa: aurrerapena eskubideen aitortzan eta lurraldearen berreskurapenean eta arrisku bizia herrialdeak bizi duen biolentzia-giroagatik eta konflikto armatuagatik.\n2010eko urtarrilean Errepublikako Senatuak Jatorrizko Hizkuntzen legea onartu zuen. Legeak jatorrizko hizkuntzak zaintzeko, biziberritzeko eta zabaltzeko nazio mailan, eskualdeetan eta herrietan ezartzen diren programen iraunkortasuna bermatzen du. Lege honek badakar hainbat onura: pertsonen izen-abizenak modu ofizialean jatorrizko hizkuntzak jartzea, itzultzaile eta bitartekari lantaldeen eraketa progresiboa eta hezkuntzan jatorrizko hizkuntzak erabiltzea sustatzea. Hala ere, babes legalaren bost urteko aplikazioak ez du irauli hamarkada askotako, mendeetako, zapalkuntzaren arrasto mingarria.\nGARABIDE 2011tik ari da hartu-emanetan Nasekin, beraz, GARABIDEren egitasmoen artean nabarmenetarikoa da. Gaur egun indarrean jarraitzen duten elkarlanerako arrazoiak honakoak dira:\nKolonbian hizkuntza lege interesgarri bat dago.\nAntolamendu-oinarri sendoa dute erakunde indigenek. ACINek, esaterako, 40 bat hizkuntza sustatzen ditu 1.000tik gorako eragile sare baten barruan.\nHaur hezkuntzan nasa yuwearen aldeko murgiltze-ereduak ezartzeko apustu sendoa egin da.\nHartu-emana honako entitate hauekin izan du:\nCxhab Wala Kiwe ACIN (Asociación Cabildos Indígenas del Norte).\nCRIC (Consejo Regional indígena del Cauca).\nNasa Üss (Asociación Indígena de Reasentamientos).\nJuan Tama (Asociación de Cabildos de Inzá, Tierradentro).\nElkarlanaren lan-arlo nagusiak honakoak dira:\nIrakasleak eta sortzaileak gaitu eskola materiala jatorrizko hizkuntzan sortzeko.\nHizkuntzaren corpusa gaurkotzeko plana diseinatu.\nHizkuntza biziberritzeko estrategiez formazioa eragile politiko eta sozialei.\nEta, azkenik, aurrera begirako erronka eta proiektuak honakoak dira:\nHizkuntzaren egungo egoeraren analisitik abiatutako hizkuntza plangintza integral bat egitea.\nNasa yuwean haur hezkuntza bultzatu eta indartzea.\nBuruzagien formazioa: erakunde indigenen agendan hizkuntza biziberritzea integratzea.


Nola aukeratu merkatuko saltxitxarik onena | Consumer\nSaltxitxek koipe- eta gatz-kantitate handiak dituzte, eta noizean behin kontsumitu behar dira. Horretarako, aukera onena aukeratzeko zer egin behar duzun azalduko dizugu\narabera: Osteguna, 2021eko otsailaren 25a\nSaltxitxak haragikiak dira eta, halakotzat, ezin dira osasungarritzat jo, zein osagai dituzten kontuan hartu gabe, zein haragi edo animaliatatik datorren. Gainera, proteinek ez dute nutrizio-balio handirik izaten, eta gantz eta gatz ugari dute. Beraz, kontsumitu nahi baditugu, hainbat aldiz gorde beharko genituzke, hemen azaltzen dugun bezala. Baina, une horietarako, nola bereiz ditzakegu onenak? Zertan jarri beharko genuke arreta? Hemen kontatuko dizugu.\nGarrantzitsua da kontuan hartzea saltxitxa guztiak ez direla berdinak, gure Erosketa Gidan ikusi dugun bezala. Desberdintasun nagusien artean, osagai nagusia haragia da nabarmenena. Kalitate komertzial handieneko saltxitxek proportzio handian dute haragia, Schara eta Seleqtia saltxitxek bezala; kalitate apalekoek, berriz, mekanikoki bereizitako haragia dute (CSM), hala nola Oscar Mayer edo Campofría Frankfurt.\nFaktore horrek zuzeneko lotura izaten du prezioarekin, eta, beraz, lehenengoak garestiagoak izaten dira. Alde horretatik, hauek dira aukerarik onenak, kalitate-prezio erlazioaren ikuspegitik: El Pozo (0,29 euro/100 g) eta Seleqtia (0,80 euro/100 g), batez ere haragiz egindako saltxitxak kontuan hartuz gero, eta Eroski Frankfurt (0,23 euro/100 g) eta Campofría Frankfurt (0,43 euro/100 g), batez ere mekanikoki bereizitako haragia duten saltxitxak kontuan hartuz gero.\nKonparazio hori egiteko, merkatuan aitzindari diren markek egindako bederatzi saltxitxa egosi mota aukeratu ziren. Horietan alderdi hauek aztertu ziren:\nNutrizio-score puntuazioa. Koipe, gantz saturatu eta gatz kopuruak baldintzatzen du balorazioa.\nOsagaiak. Haragi-kantitatea aztertuko dugu, produktuaren kalitate komertziala ezagutzeko.\nInformazio komertziala. Baliozko informazioa ematen duen edo informazio hori nahasgarria izan daitekeen edo kontsumitzailea engainatu dezakeen aztertuko dugu.\nPrezioa. Ez zen produktuaren kalitatea ebaluatzeko irizpide bat izan, baina kalitatea/prezioa kontuan hartu da rankingeko postuetarako.\nEtiketatzea. Indarrean dagoen legeria betetzen duen aztertu zen.\nBegiratu beharreko funtsezko informazioa lehengai-mota eta haren ehunekoa da. Konparaziozko taula hauetan hobeto ikusten dugu.\nHaragiz egindako saltxitxen konparazioa\nMekanikoki bereizitako haragiarekin egindako saltxitxen konparazioa (OMZ)


Bilboko markesinek herriko artisten 40 lan erakutsiko dituzte salmenta publikoan – Gazteon KZ\nPandemia ez da oztopo izan Amaia Molinet artistak bere lanei irtenbidea emateko. Onartu du pieza batzuk saldu ahal izan dituela, eta horrek lasaitasun pixka bat ekarri diola hilabete batzuetarako. Hala ere, aitortu du bere egoera ez dela adierazgarriena. Horregatik txalotu du Arte Non-nahi ekimena, aire zabaleko arte-galeria bat, bertako artisten berrogei lan erakutsi eta saltzeko. Moving Artists herriko elkarteak Bilboko Udalaren laguntzarekin bultzatutako proiektuak hiriko autobus- eta metro-markesinen zirkuituan herritarrek unean bertan eskura ditzaketen obren aukeraketa bat erakusten du. Molineten lana, hahnemühle paperezko argazki-inprimaketa, Campo Volantin markesina batean dago ikusgai eta 200 euroren truke eros daiteke.\nEkimenaren helburu nagusia “artea espazio publikora eramatea da, herritarrek artea erostera animatzen diren ikusteko, adibidez, beste kultura mota bat erostea, edo dirua gastatzen duten beste gauza batzuk, hala nola bidaia bat, altzari bat edo belarritako batzuk”. Hala deskribatu zuen atzo Ixone Sadaba Moving Artists taldearen sortzaileetako batek, Ignacio Rodriguez Tuchorekin batera, deialdia 120 artistak egin zutela azaldu aurretik, horietatik 78 emakumeak. “Espero genuena baino gehiago batu ziren”, aitortu du. Hortik, Okela kolektiboarekin batera, berrogei artista hautatu zituzten, bakoitza bere obrarekin, markesinetan erakusten direnak. “Gainontzekoak on line ikus daitezke”, zehaztu du.\n“Markesina bat artea saltzeko gune egokia izan daiteke”, adierazi du Xabier Ochandiano Garapen Ekonomiko, Merkataritza eta Enplegu zinegotziak, eta Arte Non-Nahi Udalak kultura eta industria sortzaileen alde diruz lagundutako ekimenetako bat dela azaldu du. “Proiektu garrantzitsua da, eta herritarrek, artea urrunago dagoela pentsa dezaketenek, berezkotzat eta errealtzat har dezaten lagundu dezake”, defendatu du. Proiektuaren bultzatzaileak artea “etxetik eta bizitza osoan goza daitekeen zerbait bezala” ikusteko deia egin zuen. Eta gogorarazi zuen pandemia-une honetan piezak ikusteaz gain, erostea ere garrantzitsua dela.\nKalean ikusgai dauden lanen irudiarekin batera, oinezkoek beren fitxa teknikoak aurki ditzakete, non egilearen edo piezaren izena, neurriak eta prezioa zehazten diren. “QR kode bat dago, lanak erosi ahal izateko webgunearen ordainketa-pasabidera eramaten zaituena”, zehaztu du ekimenaren sustatzaileak. Webgunean ikus daitezke pieza guztiak eta prezio-tartea: Iñaki Landa Fuentesen ilustrazio digital batek 25 euro balio ditu, eta Antton Jauregizuriaren zurezko eskulturak 6.000 euro. “Beste edozein objektu erosten duzunean bezala da: aulki bat erostera zoazenean 40 eurotik 800 eurora bitartean aurki ditzakezu”, gaineratu du.\nGainera, salmenta artistentzat dela azpimarratu zuen, ez baitago salmenta portzentajerik. Eta zehaztu zuen prezioen tartean dagoen dibertsitate bera aplikatzen zaiola aurki daitezkeen pieza-sortari – Olioak, eskulturak, marrazkiak, argazkiak paperean, diseinu grafikoa, mihiztadurak – Edo artisten izaerari, batzuk ezagunagoak eta beste batzuk erabat anonimoak. Ana Riaño, Idoia Monton, Zuriñe Amoroso, Patrik Grijalbo, Mikel Serna eta Judas Arrieta dira, besteak beste, maiatzaren 15era arte webgunean salgai egongo diren lanak. “Eskertzen dizuet artean dauden tabu batzuen gainetik egon izana, hala nola lanaren prezioa irakastea. Eurentzat hori erronka bat da, ez baita egiten “, zehaztu du.\nErronka hori lortzeko, Amaia Molinetek hartu du parte, eta osasun-krisiak bereziki ondo tratatu du. “Zorionekoa naiz, baina jakin badakit ez dela sektoreari aplika dakiokeen egoera”, adierazi du artistak markesinaren aurrean, azken hilabeteetan ikerketa beka bat ere lortu duela azaldu ostean. Bere egoera berezia gorabehera, kulturako profesionalei laguntzeko grina itzaltzen denean gerta daitekeenagatik kezkatuta agertu zen. “Agian orain enpatia sortuko du. Gehien kezkatzen nauena ziurgabetasunaren ondoren etorriko dena da “, erantzun zuen. Zentzu horretan, ekimena baltsamoa izatea eta beste publiko batzuetara zabaltzeko balio izatea nahi zuen. “Jendea animatu behar da. Hedabideak hor daude, baina borondatea behar da “, gaineratu du.\n← Nafarroako Liburutegiak fantasiazko literaturari buruzko zikloa antolatu du\nApokalipsiaren Lau Jineteak, Mozarten doinuarekin →


ZELAIETAKO TXIKI BLOGA: noviembre 2015\nMARRAZKIAK ETA LANAK GORDETZEKO KARPETAK\nHH 3 urteko umeek, lanak eta marrazkiak gordetzeko karpetak egiten ari dira, hona hemen adibide batzuk:\nAsteazkenetan 6.mailako neska mutilek bertsolaritza egiten dute. Ipuin-bertsoak, koplak eta biografiak egiten dutuzte. Oso ondo pasatzen dute eta asko ikasten dute bertsoei buruz.\n1. ZIKLOA GH SAIOAK EGITEN\n1. Zikloko ikasleek aste honetako GHko saioa batean, OREKA eta INDARRA lantzeko zirkuitua burutu dute, oso gustura ibili dira eta talde batzuk zirkuituari 6 bira eman dizkiote!!\nAsteleheneko jolasorduetan, jolasak eskaitzen dituzte Euskara Batzordekoek, eta hauek izango dira adibidez; esku jolasak, armiarma sarea, bote-bote eta sokasalto.\nGaur Emakumeen Kontrako Indarkeriaren Aurkako Nazioarteko Eguna ospatzen da.\nMorez jantziko da herri osoa, eta eskolan txapa moreak banatu dituzte eskolako ikasle eta irakaslei.\n3. ZIKLOA BILBORA\n3.zikloko guztia atzo Bilbora joan ginen.9:10etan autobusez irten ginen eta 10:15tan heldu ginen . Itsas museora, EITBra eta Sam Mamesera joan ginen. 11:00 hamaiketakoa jan genuen eta bukatzeko Guggenhgeimeko txorroetara joan ginen .14:00etan bazkaldu genuen. 4:30etarako eskolan egon ginen.\nEgilea: Zelaietako Herri Eskola Ordua 15:50 No hay comentarios:\nHH 5 URTEKOEN LANAK\nGabonak badatoz eta HH5 urtekoek begiratu ezazue zelako lan polita egin duten.\nHH 5 URTEKOEN PLASTIKA LANAK\nHH 5 urtekoen plastika lanak.Oso politak ezta?\n2.Zikloko 3A taldeko plastika lanak. Hona hemen adibide bat.\nEgilea: Zelaietako Herri Eskola Ordua 16:23 No hay comentarios:\nPAPER BILKETAREN ZERBITZUA\nAsteazkenero, paper bilketa egiten da, hiru ikasle gelaz gela joaten dira erabilitako papera biltzera. Hona hemen aste honetako arduradunak.\nAsteazkenero lorezaintza egiten da eskolan: astero ikasle esberdinek burutzen dugu lan hau, non eskolan ndauden lore guztiak urestatzen ditugu.\n1.ZIKLOA PELIKULA IKUSTERA JOAN DIRA.\n1.ziklokoek APOA ETA IGELA pelikula ikustera joan dira azaroaren 18 an, 15:00etatik 16:30etara. Abadiñoko kultur etxera hain zuzen ere!.\n1. ziklokoek udazkenari buruzko zuhaitza egin dute kanpoan hartutako hostoekin. Hona hemen emaitza.\nEgilea: Zelaietako Herri Eskola Ordua 15:41 No hay comentarios:\n3. ziklokoak hurrengo asteartean Bilboko Eitb-ra joango dira. Hango itsas museora joango dira eta baita Guggenheimeko parkera berton bazkaltzera ere.Goizeko 9:30 etatik arratsaldeko 16:30 arte izango da irteera.\nHH.5A ERLAJAZIOA LANDU DUTE GELAN\nAtzo, asteartea, 5 urteko A gelakoek erlajazio saio bat egin zuten gelan, laguntzeko musika lasaia erabili zuten.\nEskolako lorategia orain dela gutxi hasi da martxan, adibide bezala hemen dauzkazue argazki batzuk.\n2. ziklokoek hainbat mantala egin dituzte, begiratu ezazue zelako politak diren.\nBi aste arropak jasotzen egon eta gero, eskolan gimnasioko kristaleran, gure arropaz betetako poltsa asko elkartzea lortu dugu. Aste honetan kamioi bat etorriko da arropen bila.\nESKERRIK ASKO ZUEN LAGUNTZAGATIK!!!!!!!\n6. mailakoei aurreko ostiralean txertoa ipini ziguten eskolako liburutegian, bi neska etorri ziren ipintzeko. Neskei bi txerto ipini zizkieten eta mutilei bat. Neskei bigarren txertoak min handia eman zien, mutilena ez zen hain mingarria izan.\nHona hemen 3 urtekoen lanen adibideak. Politak ezta?\nHona hemen 3.ziklokoen lanak.\nEgilea: Zelaietako Herri Eskola Ordua 15:39 No hay comentarios:\nEtiketak: HH 3 urtekoen lanak, LH 3. ziklokoen lanak\nAGENDA 21 KONPOSTA BERRIZEN\nGaur goizean asteazkena 9:45 etan agenda 21 eko umeak joan gara Berrizeko konposta lekura .Zizareak eta abar ikusi ditugu, 4 talde egin ditugu eta orri bat bete dugu zer ikusi dugun adierazteko,adibidez; letxuga eta abar, badaude papelak ez direla konposta egiteko aproposak Ere esan digute Berrizeko portaletan kubo marroi bat jarri dutela zabor organikoa bertan botatzeko.\nZE ONDO PASATU DUGU!!!!!!!!\nEgilea: Zelaietako Herri Eskola Ordua 15:26 No hay comentarios:


Haizeak hainbat istripu eragin ditu gauean eta Urgullera sarbidea itxi du udalak : Irutxuloko Hitza\nHaizeak hainbat istripu eragin ditu gauean eta Urgullera sarbidea itxi du udalak\nUrgull mendia. (Argazkia: Cristina Enea Fundazioa)\nEguraldi eta haize zakarrak hainbat txikizio eragin ditu gaur gauean Donostian. Donostiako Udalak jakinarazi duenez, zortzi zuhaitz erori dira Urgullen, Ulian, Altzan, Alderdi Ederren, Tolosa hiribidean eta Txaparrenen. Zuhaitzaren erorketaren ondorioz, Urgull itxi egin dute.\nUdala egiten ari den jarraipenaren arabera, Andia kalean Gabonetako apaingarriak erori dira eta aluminiozko ohol batzuk ere. Secundino Esnaola kalean estalki bateko metakrilatozko panel batzuk erori dira. Gainera, esku hartze ugari egin dira haizeak mugitutako edukiontzietan eta hesietan (20 inguru), eta suhiltzaileek ez dute esku hartu, GM eta Mugikortasuna konpontzeaz arduratu dira.\nLarrialdiak Suhiltzaileak, Babes Zibila eta Udaltzaingoaren artean ari dira koordinatzen.


[Galeria] Bote luzean, finalaren bila : Oarsoaldeko Hitza\nGaur lehian izan diren bi taldeetako kideak.\nBote luzeko Euskal Herriko txapelketaren finalerdietako bat izan da jokoan gaur goizean Oiartzungo Beheko Plazan. Gipuzkoa eta Iparralde-2 taldeak izan dira aurrez aurre. Gipuzkoako taldean, Txosteko partaideak izan dira besteak beste.\nPartidaren hasieran izan da HITZA. Lehen tantoetan behintzat, gipuzkoarrak aurretik hasi dira. Dena dela, astelehenean emango du hedabide honek azken emaitzaren berri.\nFinalerako sailkatzen den taldeak, finalean Bizkaiko talde bat izango du kontrario. Izan ere, beste finalerdia herrialde hartako bi taldeen artekoa da. Hilaren 10ean da jokatzekoa txapelduna erabakitzeko partida.\nJarraian, gaurko partidaren hainbat irudi.\nOiartzun. Bote luzea. Euskal Herriko txapelketako finalerdia (2021-10-02)\nErlazionatutako edukiaBote luzeko txapelketaren finalerdia, larunbatean Beheko Plazan


Ezkontzetan komunikazio eza kaltegarria izan daitekeen 3 arrazoi - Komunikazioa Hobetu Ezkontzan\nIntimitate Emozionala EzkontzanEzkontzarako Eta Familia Bizitzarako AholkuakIzatezko EzkontzaOsasuntsuentzako Ezkontza AholkuakEzkontza ZergakIritziakJaio Aurreko AkordioakEzkontza LizentziakLege BereizketaLagundu Dibortzioarekin Eta Adiskidetzearekin\nNagusia / Komunikazioa Hobetu Ezkontzan / Ezkontzetan komunikazio eza kaltegarria izan daitekeen 3 arrazoi\nEzkontzetan komunikazio eza kaltegarria izan daitekeen 3 arrazoi\nEz duzu elkarren bila laguntza eske\nEzezagun batekin bizi zarela sentituko duzu\nHorrek denboran zehar konexioa kendu ahal izango dizu\nKomunikazioa harreman batean nola konpondu\nEzkontzako komunikazio ezak ezkontza zoriontasuna ahultzen al du?\nAspaldidanik ezkonduta zaudenean, pentsa liteke ezkontzan komunikazio falta ohikoa dela.\nErrutina edo errutina sartzen zara eta ekintza modura sartzen zara dena egin ahal izateko.\nBatak bestearekin ezkonduta egon arren, erraza da dena normaltzat hartzea eta, beraz, denborarekin komunikazioa desagertzen dela dirudi. Elkarren arteko elkarrizketa atseginak izan zirenak korridoreko solasaldi funtzional bihurtzen dira.\nBaliteke egun osoa joatea elkarrekin hitz egin gabe ere, eta seguruenik hori normala dela pentsatuko duzu.\nElkarrizketak denboran zehar aldatu egiten diren arren, errealitatea da benetan elkarren artean ari ez zarenean handiagoa izan daitekeela arazoak zure ezkontzan . Ezkontza komunikaziorik gabe, pentsamenduak, sentimenduak eta emozioak trukatu gabe jasanezina da.\nAgian, ez zaizu batere bururatzen elkarri lehentasuna ematea, eta, beraz, komunikazioa irristatzen hasten denean ezkontza arrisku gune batera joan daiteke.\nEz du esan nahi ezin duzula konpondu, baina ziur egon nahi duzula inoiz ez duzula komunikazio ona normaltzat hartzen.\nKomunikazioa sufritzen hasten denean sor daitezke zenbait arazo larri. Horiez jabetzen bazara eta gauzak norabide egokian jarraitzen duzula ziurtatzen baduzu, orduan maitasuna guztiak konkistatuko ditu.\nIkasketak erakutsi 'pozik dauden ezkontideek komunikazio positiboagoa, gutxiago negatiboa eta eraginkorragoa' erakutsi zutela.\nGomendatua -Gorde Nire Ezkontza Ikastaroa\nHona hemen ezkontzan komunikazio falta benetan arazotsua izan daitekeen arrazoiak.\n1. Ez duzu elkarren bila laguntza eske\nAgian ez dirudi arazo handia dirudienik, baina hala da. Ezkonduta zaudenean, zuetako bakoitzak laguntza, laguntza eta errespetua lortzeko lehenengo pertsona izan beharko zenuke.\nHori falta denean, beste norbaitengana jo dezakezu premiarengatik, eta hori ez da askotan ondo amaitzen. Benetan hizketan ari ez zarenean edo elkarrekin hitz egin ezin duzula sentitzen duzunean, orduan laguntza desagertzen da eta zu gelakideen antzekoa bihurtu .\nNola jakin zure bikotearen aldeko apustua egiten ez baduzu?\nHaien kezkak baztertzen dituzu\nEz duzu laguntzarik eskaintzen erabakiak hartzen ari direnean\nSarriegi kritikatzen dituzu, beharrik gabe\nEz dituzu motibatzen haien ametsak eta nahiak lortzeko\nEgin galdetegia: Ezkontideak al zara edo Pisukideak bakarrik?\nBikotekideen arteko ezkontzan komunikaziorik ez dagoenean, zure ohiturei dagozkien gauzak izan ezik, ulertu zure harremanean laguntza desegokia dagoela.\nGogoratu beti altxatu eta elkarren artean hitz egin behar duzula eta, beraz, biak oso lotuta daudela. Komunikazio onean zentratzen zarenean orduan elkarren laguntza askoz naturalago dator.\nHoriek biak lehentasun bihurtzen dituzunean, orain eta epe luzera ere ezkontza askoz ere zoriontsuagoa lortuko duzu.\n2. Agian ezezagun batekin bizi zarela sentituko duzu\nnola eragiten dute sugeek ezkontzan\nBenetan hizketan ari ez zaren egun edo aste pare bat igaro badituzu, arrotz batekin bizi zarela sentitu daiteke. Gerta daitekeenik esan nahi ez baduzu ere, ezkontza batean komunikazio ezak elkar galdu duzula sentiaraz dezake.\nKomunikazioa mantentzen ez baduzu, elkar galtzen duzula sentitzen duzu.\nDenboran zehar jarraitzen badu, orduan intimitatea azkenean sufritzen du, konexioa ahuldu egiten da eta zaila egiten zaizu toki komunak aurkitzea. Ezkontzan komunikazio ezak eramaten du dibortzioa batzuetan bi bikotekideren artean partekatzeko edo hitz egiteko ezer geratzen ez denean.\nEzkontza komunikaziorik ez izateak dibortzioa sorrarazten du, kontuz zu eta zure bikotea arrotz bihurtu zarela adierazten duten seinale horiekin.\nZure bikotea ez da lerro artean irakurtzeko gai, ezin dira emozioak deszifratu\nZure bizitza sexuala gutxitzen da. Besarkatzea bezalako beste konexio fisiko mota horiez gain, musu gutxi egiten da.\nAspaldian ez zara mozorrotu eta zita bila joan\nZure komunikazioa lanak eta finantzak eztabaidatzera mugatzen da.\nBaliteke gehiago eztabaidatzea eta gero eta denbora gutxiago igarotzea elkarren artean. Zenbait egunetan komunikazio falta edo komunikaziorik ez egotea arazoa ez izan arren, denborarekin aurrera egiten baduzu, desiratzen ez duzun egoera izango duzu eta konexio hori nahiko duzu.\nJakin ezazu eta ez utzi elkarrizketak denbora luzez geldirik konektatuta eta maiteminduta egon nahi baduzu.\n3. Horrek denboran zehar zure konexioa kendu diezazuke\nEzkontzako komunikaziorik bikotearen artean buru itsusia altxatzen ez duenean, harreman batean dauden pertsonek galdetu dezakete normala den edo ezkontzan komunikazio eza arazoa den.\nPentsa eszenatoki hau egunez egun denbora luzez jokatzen ari dela. Hizketan ari ez zarenean beste norbaitengana jo dezakezu.\nHarremanetan komunikaziorik ez dagoelako, agian partekatu zenuen konexioa, maitasuna, pasioa edo txinparta gal dezakezu.\nKomunikazio eskasa ezkontzan iruzur egiteko tentazioa eragin dezake. Ezkonduta egotea jada ez bezalakoa dela sentiaraz dezake.\nDenek une latzak bizi dituzte, baina horretaz jabetzen bazara eta zure ezkontzan komunikazio ona lehentasunezko bihurtzen baduzu, konektaturik egongo zara eta elkar galduz bide okerretik abiatuko ez zarela ziurtatuko duzu.\nEzkontzan komunikazio ezaren ondorioak zure harremanerako suntsitzaileak izan daitezke. Garrantzitsua da ezkontzako komunikazio arazo guztiak identifikatzea eta zuzentzea, zure eta zure bikotearen artean gauzak erori aurretik.\nsexu bereko ezkontzako aholkularitza\nHarremanetan komunikazio batek ezin du ezkontza batean asebetetzea eta zoriontasuna eragin.\nGalderen behin betiko erantzunen bila, 'nola konpondu harreman batean komunikazio falta' edo 'nola hobetu ezkontidearekin komunikazioa'?\nIrakurri aholku erabilgarri hauek komunikazio faltari aurre egiteko eta ezkontzako komunikazio arazo guztiak konpontzeko.\nAtera egunero 15 minutu zure bikotearekin zure egunaz hitz egiteko . Ezkontza eta komunikazioa harremanak asebetetzeko lotzen dira.\nBikoteen arteko komunikazioak maitasun lotura sustatzen du, eta ezkontzetan komunikazio eskasak nahigabea eta ezkontideen arteko distantzia sortzen ditu.\nBikoteentzako komunikazio aholku onenetarikoa da adi arreta zure bikotearen gorputz-hizkuntzari . Zure bikotearen aldartea ulertzen eta ezkontzako komunikazioa hobetzen lagunduko dizu.\nKomunikaziorik gabeko ezkontza hauskorra eta ahulagoa da beste harreman arazo batzuen aurrean. Entzun bikotekidea arretaz hitz egiten dutenean .\nHorrek zurekin horrelako elkarrizketa gehiago izatera bultzatuko ditu eta ezkontzan erabateko komunikazioa etetea ekidingo du.\nHurbildu ziurtatutako aditu batengana , nork lagun diezazuke ezkontzan komunikazio falta zerk eragiten duen ulertzen.\nEzkontzan komunikazio arazoak sakonak badira, esku-hartze alboragabea eta objektiboa ezkontza aholkularia , ezkontzan komunikatzeko tresna egokiekin batera, ahal du gorde ezkontza .\nAholku hauek jarraitzeak lagundu beharko luke ezkontzako komunikazio arazoak gainditu .\nHarremanetan komunikaziorik eza bikoteek aurkitzen duten arazoetako bat da. Aholku hauek betez gero, ezkontzan komunikazio txar mota guztiak alde batera uzten eta komunikazio osasuntsua hartzen lagunduko dizute, ondoren elkarrizketa esanguratsuak eta zure eta zure bikotearen arteko lotura sakonagoa lortuz.\nharremanetan komunikazio okerra\nrochelle ezkonduta hasten da


Irekia Eusko Jaurlaritza - Gobierno Vasco :: Euskadi Bono Denda berriak bost milioi baino gehiago jarriko ditu Euskadiko txikizkako merkataritzaren salmenten suspertzea indartzeko (Gobernu Bilera 2022-5-10)\nEuskadi Bono Denda berriak bost milioi baino…\n<img src="https://www.irekia.euskadi.eus/uploads/cover_photos/77139/original/euskadibonodenda-bonos-gobierno-vasco.jpg" style="max-width:100%" alt="" />\nGaur onartu da Gobernu Kontseiluan Euskadi Bono Denda txikizkako merkataritzarako pizgarrien programaren edizio berria. Hirugarren deialdi honek gutxienez 5 milioi euroko zuzkidura izango du, Eusko Jaurlaritzak emandakoak, baina kopuru horri ekimenean parte hartzea erabaki duten erakundeen partidak gehituko zaizkio. Gaur egun, Bizkaiko eta Arabako Foru Aldundiek eta Gasteizko Udalak dagoeneko baieztatu dute lanean hasiko direla. Aurreko edizioetan parte hartu zuten beste udal batzuek ere bat egiteko asmoa agertu dute. Sarrera horiekin, Euskadi Bono Dendak, guztira, 6 milioi euro baino gehiago izango ditu. Turismo, Merkataritza eta Kontsumo Sailak programan parte hartzeko gonbidapena helarazi die EAEko toki-administrazioei.\nMerkataritza bonuaren funtzionamenduari esker, aurreko edizioetan bezala, erabiltzaileek 10 euroko deskontua izango dute erosketaren 30 euro bakoitzeko. Deskontu hori establezimenduan bertan egingo da, aldez aurretik bonua erosi beharrik gabe. Promozioa eskaintzen duten saltokiak www.euskadibonodenda.eus webgunean erakutsiko dira. Zerrenda hori establezimenduak atxikitzeko epeak amaitu ondoren kontsultatu ahal izango da. 16 urtetik gorako pertsona bakoitzak 5 bonu erabili ahal izango ditu erosketa batean edo gehiagotan. Euskadi Bono Dendaren aurreko 2 edizioek harrera bikaina izan zuten eta 12 milioi euro baino gehiago txertatu zituzten tokiko merkataritzan, 36 milioi eurotik gorako inpaktu ekonomikoarekin.\nBonu honen helburu nagusia tokiko merkataritzan kontsumoa sustatzea da, prezioen igoeraren ondorioz kontsumoa uzkurtu egin baita, batez ere noizbehinkako ondasunetan. Egoera horretan, Turismo, Merkataritza eta Kontsumo Sailak 20 milioi euro emango ditu tokiko merkataritzarako aparteko funtsetatik, 15 milioi laguntza zuzenetan (datozen egunetan aurkeztuko dira) eta 5 milioi euro kontsumo-bonuetan (gaur onartu dira).\nMota askotako produktuak dituzten autonomoek, mikroenpresek eta merkataritza-enpresa txikiek kudeatzen dituzten establezimenduek erabili ahal izango dute: ehungintza, oinetakoak, drogeria, burdindegia, etxeko ekipamendua eta dekorazioa, liburuak, paper-denda eta bestelakoak. Gainera, hiriko merkataritza-jarduerarekin lotutako zerbitzuak eskaintzen dituztenak gehitu dira, hala nola ile-apaindegiak eta edertasun-institutuak, garbitegiak, tindategiak, argazki-zerbitzuak eta markogintza-zerbitzuak.\nAldizkarian argitaratzen denetik aurrera, datozen egunetan, 15 eguneko atxikipen-aldia irekiko da establezimenduentzat. Bonua erabiltzeko epea egun batzuk geroago hasiko da, plataforman programan sartutako saltokien datu guztiak eguneratu eta bonuen banaketa egin ondoren, eta uztailaren 3ra arte iraungo du.\nHan empezado ya a adherirse los establecimientos interesados?\neuskadibonodenda-bonos-gobi... 100 KB (jpg)\nEuskadi Bono Dendak 118.000 euro bultzatu ditu Zumarragako tokiko merkataritzan sustapenaren lehen bi asteetan


Ehunka iheslari heldu dira asteburuan Espainiako kostaldera :: Observatorio la Diversidad de Mugak\nEhunka iheslari heldu dira asteburuan Espainiako kostaldera\nAlmeriako kostaldetik gertu hondoratutako ontzi batean zihoazen hamabi pertsonaren bila jarraitzen dute itsas erreskateko taldeek. Cadizen, berriz, joan den ostegunean hondoratutako ontzian zihoazen bi pertsonaren gorpuak aurkitu dituzte.\nBerria, Arantxa Elizegi Egilegor, 18-10-2021\nGehienak Kanarietara eta Balear uharteetara heldu dira azken orduetan, baina izan dira kontinentera jo dutenak ere. Orotara, 500dik gora iheslari heldu dira asteburuaz geroztik. Balear uharteetara jo dute gehienek. 230 pertsona iritsi dira hara, 18 ontzitan. Murtziara beste 118 pertsona heldu dira, hamar txalupatan, tartean 11 adingabe. Guztiak dira aljeriar jatorrikoak, eta, iturri ofizialen arabera, osasunez ondo iritsi dira Espainiako kostaldera.\nEz dute guztiek zorte bera izan. Erreskate taldeek lanean jarraitzen dute, joan den ostegunean hondoratutako ontzian zihoazen iheslarien bila. Barbaten izan zen ezbeharra, Cadizko kostaldetik gertu. 28 lagun zihoazen bertan, eta horietatik hamarren gorpuak aurkitu dituzte, azken biak atzo bertan. Almeriatik gertu, berriz, desagertutako hamabi lagunen bila jarraitzen dute salbamendu taldeek.\nKanaria Handira ere hainbat ontzi iritsi dira. Horietako batean 45 pertsona zihoazen. Gurutze Gorriak zabaldu duenez, astebete zeramaten itsasoan noraezean. Ontzia 45 lagunekin irten zen, baina soilik 44 iritsi dira bizirik, tartean hainbat adingabe.


Ezaguna egiten zaie istorioa | Gizartea | Berria\nZaharren egoitzak. Greba Bizkaian\nEzaguna egiten zaie istorioa\nGreban daude Bizkaiko adinekoen itunpeko egoitzetako langileak. Aurreko negoziazioan onartu ez zituzten baldintza berak proposatu dizkietela salatu dute.\nEzkerretik eskumara: Modesta Roman, Nati Mesa, Maite Lucas eta Soraya Garcia. MONIKA DEL VALLE / ARGAZKI PRESS\nBi urtez soldata izoztu; hirurteko bat kendu; lan asteari bost ordu gehitu; langile bakoitzak funtzio guztiak bete, duen kargua duela; lan erreforma berriro indarrean sartu... Aurreko hitzarmenean sartu nahi ziguten guztia sartu nahi digute berriro. Orduan ere mobilizazioekin atzera egitea lortu genuen, eta orain ere egingo dugu. Ezin dugu proposamen hori onartu. Umiliagarria da; atzerapausoa gure eskubideetan». Horregatik, ELA sindikatuak Bizkaiko adinekoen itunpeko egoitzetako negoziazio mahaian dituen ordezkariak altxatu egin ziren. Gainontzeko sindikatuak diagnosian bat datoz, baina ez dituzte mobilizazioak babestu. Hamar ordezkaritik sei ditu; greban daude egunotan.\nDagoeneko protesta egun bat izan dute, martxoaren 17an. Atzo eta gaur dituzte hurrengoak. Patronalaren aldetik mugimendurik ez badago, gehiago etorriko direla iragarri du Soraya Garciak. Igurco taldearen eguneko zentroetako batean egiten du behar, eta ELA sindikatuaren ordezkaria da.\nPatronalaren jarrera sutsu salatu du Maite Lucas Miribillako egoitzako langileak ere: «Gehienak emakumeak gara. Esan ziguten gure soldata gure senarrenaren osagarria denez ez zutela ulertzen zergatik kexatzen garen izoztuko digutelako». Hitzarmena berritu behar dutenero dituzte arazoak, eta Lucas sinetsita dago sektore feminizatua delako gertatzen dela. Conde Aresti egoitzako Modesta Romanek matxismoaren beste adibide bat ipini du: «Ordezkariak andreak garenez, esan ziguten hurrengo bilerara abokatuekin joan beharko genuela. Antza gizonezkoek baino ez dute halako gaiez ulertzeko gaitasuna. Dirudienez, gu ez gara nahi duguna azaltzeko gai».\nGarciak azaldu du eurentzat ez dela erraza mobilizazioetan hastea, soldata apalak dituztelako. Bere kasua aipatu du: «Hamahiru urte daroat gerokultore lanetan, dagoeneko lau hirurteko pilatu ditut, eta, hala ere, hilabete bukaeran 1.156 euro baino ez ditut jasotzen garbi». Diotenez, zaila egiten zaie dirua aurreztea, beraz, grebak egiten dituztenero larri ibiltzen dira. «Hori baliatzen dute nahi dutena egiteko. Badakite langileek dena irentsiko dutela, diru sarrera ez galtzeagatik».\nPatronalak egindako proposamena joan den abenduan iraungi zitzaiena baino okerragoa dela esan dute. «Apropos jokatutako estrategia» dela uste dute. Lucas: «Onartu ezin duzun proposamena egiten dizute. Zuk protesta egiten duzu. Eta esaten dizute: 'Ez zaizu gustatzen? Bada, geratu lehengoarekin, eta denok pozik». Salatu dute langileen baldintzak okertu direla baina «nabarmen» igo dela urteotan ohe bakoitzaren prezioa.\nIrailean adjudikazio berriak egingo ditu Bizkaiko Foru Aldundiak. Eta enpresak lehian dabiltza dagoeneko, zeinek itunpeko ohe gehiago lortuko dituen. «Diputaziotik gero eta diru gehiago jasotzen dute, oheak garestiagoak dira, baina diru hori ez da langileongana iristen. Nora doa? Enpresen irabazietara», azaldu du Conde Aresti egoitzako Nati Mesak. «Baina, gero, negoziazio mahaian esaten digute ez dela hainbesterako, ez dutela guk uste dugun besteko irabazirik», kontatu du Garciak. «Irabazirik ez balute, ez lirateke hainbeste egoitza berri irekiko. Negozioa ez bada errentagarri, inork ez luke sektore honetan hasi nahiko».\nPrezioak aipatu ditu Lucasek. «Bi laguneko logela batean, ohea 2.500 euroan dago; pertsona bakarrarentzako logela bada, 3.000 euroan». Baina hainbesterakoa al da adinekoari eskaintzen zaizkion zerbitzuen gastua? «Hara, nire egoitzan bada andre bat tronbosia izan zuen arte hotelean bizi zena, mantenu osoan. Gurean bestelako zerbitzu eta zaintzak jasotzen ditu, baina hoteleko hileko faktura egoitzako kuota baino dezente merkeagoa omen zen».\nRatioez ere kexatu dira. Langile bakoitzak gero eta adineko gehiago ditu bere kargura, eta haien osasun baldintzak okertu egin dira. «Nabarmen igarri dugu azken urteetan gurera datozen aitona-amonen mendekotasun maila handitu egin dela, eta horrek guretzako lan gehiago esan nahi du. Baina guk adineko gehiago ditugu bakoitzaren kargura». Aitortu dute euren lanaren kalitateak okerrera egin duela. Eta, gero, senitartekoak eurengana joaten zaizkie kontu eske. Romanek bere egoitzako adibidea ipini du: «Gauez, 168 adinekorentzat bi zaintzaile egoten dira. Eskandalagarria da». Eta enpresek badakitela esan du Lucasek: «Lanuzteetarako gutxieneko zerbitzuak negoziatzen ibili garenean, enpresari batek lasai-lasai esan zuen gauetan gutxienekoetan gabiltzala jada. Azal gogorra behar da, gero!».\nLangile bakoitzak bere kargura duen adinekoen ratioa Eusko Legebiltzarrak 1998an onartutako lege batek arautzen du. Hori berritzeko eskatu diote Jaurlaritzari. Badakite luze gabe egoera okertuko dela: «Euskal Herria zahartzen ari da, eta gero eta mendekotasun arazo handiagoak ditugu. Sistema bera birpentsatu behar da», ohartarazi du Garciak.\nLan kargak euren osasunean eragiten dituen kalteak ere azpimarratu dituzte. «Sorbaldan, lepoan, gerrian... lesioak izaten ditugu, baina ez dizkigute laneko gaixotasuntzat hartzen. Buruko osasunean ere sekulako ondorioak ditugu: estresa, antsietatea... Eta horiek ere ez dizkigute aintzat hartzen».\nDiputazioa lan baldintzen negoziazioan hirugarren zutabea izatea nahi dute. Adostuko duten itun berrian jasotakoa beteko dela bermatzeko eskatu diote Bizkaiko Gizarte Ekintza Sailari.


Elías Amezagak irakurraldi dramatizatua eskainiko du Arriagan - Deia\ndeia.eus 21.10.2021 | 15:53\nElías Amezaga idazleak Miguel de Unamunoren figurari buruzko irakurraldi dramatizatua eskainiko du Arriaga Antzokian. "Gogoeta dramatikoa hil hurran dagoen ospetsu batez" izena dauka ekitaldiak eta SGAE Fundazioak, Bilboko Udalarekin batera, antolattzen du. Alde batetik, irakurraldian parte harutko dute Zorion Eguileor, Ramón Ibarra, Esther Velasco, Carmen Pardo, Juan Vidas, Pako Revueltas eta Juanjo Oterok. Bestetik, Olatz Beobide zuzendaritzaz arduratuko da eta Aitor Amezagak pianoarekin lagunduko du.\nEsther Velasco eta Olatz Beobide aktoreek beren gain hartu zuten desafioa, Euskal Herriko Elías Amézaga bibliografoaren oinordekoek lagunduta (hura 2008an hil zen, eta 100 urte igaro dira 1921eko abuztuaren 9an jaio zenetik Bizkaiko hiriburuan).\nIRAKURRALDIAK ARRIAGAKO FOYER-EAN\nFoyer-eko irakurraldiak klasiko bat dira Arriagan. Leku horrek 80 lagun har ditzake erosoki, antzokirako sarrera nagusian, erraz iristeko moduko lekuan, zeina erraz egokitzen baita eszena-ezaugarri horiekiko ekitaldietarako. Oraingo honetan, urriaren 25ean, eta 18.45etik aurrera, sartzeko lehentasuna gonbidapena egiaztatzen duten pertsonek izango dute. Minutu batzuen buruan, ordea, 18:55ean, gainerakoentzako irekiko dira ateak, eta 19:05ean hasiko da irakurraldia.\nJuan Mari Aburto Bilboko alkateak, Gonzalo Olabarria Kultura eta Gobernantza Saileko zinegotziarekin batera, asmoa du Arriaga Antzokiko ekitaldi horretara joateko.\nEz dira gutxi Elías Amezagaren oroitzapenetan egin diren ekitaldiak, hala Bilbon, nola haren jaioterrian, Getxon, han bizi eta hil baitzen. Kasu honetan, irakurraldia Bilboko beste intelektual handi bati eskainitako testu batekin egingo da, Miguel de Unamunori eskainitako testu batekin, hain zuzen; Unamuno (1864-1936) Amezaga baino lehenagokoa izan zen, eta haren bizimoduak eta obrak ez ziren polemikarik gabeak gertatu: lehen euskal sozialismoari buruzko pentsalaria izan zen, baina, aurrerago, bere iritziengatik, euskararen inguruan, Bigarren Errepublika huts eginaren inguruan edo 1936ko Estatu Kolpearen gertaera historikoaren inguruan adierazitakoengatik, askok eta askok ez zuten estimatu izan.\nBere garaiaren kronikari eta saiakeragile, Amezagak berrogeita hamar obra baino gehiago idatzi zituen, antzerki-lan, biografia, eleberri eta saiakera artean. Harena da, esate baterako, "Autores vascos" izeneko bio-bibliografia itzela.\nBilbotar idazle eta bibliografo honen gainean, Bilboko Udalaren Bidebarrieta Kulturgunean jardunaldi berezi bat izan zen iragan irailean, omenaldi bat egitearren, haren jaiotzaren urteurrenean. "Elías Amézaga gogoan" goiburuarekin, José Manuel Alonso kazetariak, Pedro Barea antzerki-kritikaria, Joseba Agirreazkuenaga ikertzaile eta katedraduna eta Abraham de Amézaga Elías Amézaga zenaren iloba eta idazkaria Amezagaren alderdi profesionalen gainean solastatu ziren, eta haren ilobak egin zuen idazlearen bizitzaren azalpena.


Gorka Lasa 2015/01/16 12:11\nIbarreko zokondotik hedatzen da basora bisutsa, motel, ahul, baina sarkor. Lanbro lauso mehe eta hertsi artetik, doi-doi ikus daitezke urre-gorrizko zuhaitzetan elur-lapatx zertzelada zuriak. Udazken ...\nGorka Lasa 2014/06/20 9:21\nEzin bestekoa zait, Gure Esku Dago ekimenaren lan taldeko kide izanik, Lasarteoriatarroi eskerrak eta zorion beroenak ematea. Eskerrak ere, Ekainaren 8an giza katean egon ahal ...\nGorka Lasa 2014/04/25 10:00\nBaina mendizale guzti hauen artean, mendiarekiko maitasuna oso desberdina dela ere argi dago. Alde batetik, mendizale klasikoa dago, betikoa, zale gehien dituena. Igandero motxila hartu ...\nGorka Lasa 2014/02/14 9:21\nMaite ditut maite, gure bazterrak ... Eta maite ditut ibarrak, ibaiak, mendiak, itsasoak, soro-larreak, herriak eta hiriak.\nMaite dut gure lurra, oi lur, oi lur, ene ...\nGorka Lasa 2013/11/29 9:13\nAzken bolada honetan irrati-telebistan, prentsan eta kalean hitzetik hortzera darabilgun gaia da Fagor-en itxiera. Esan gabe doa, gai korapilatsua bezainkezkagarria dela beronek izan ditzakeen ondorioengatik ...\nGorka Lasa 2013/09/19 14:36\nAmaren sabelari abesten nion aurrena. Handitzen zihoan heinean, abestuz gain, hitz egin, ferekatu, laztandu, babestu. Bagenekien han barnean entzuten genituen taupadatxo ahul eta bizkorrak, naturaren ...\nGorka Lasa 2013/05/20 0:00\nAzken aspaldi honetan, krisiak bazter guztiak zipriztindu ditu. Krisia heldu ez den txokorik ez da geratzen, izurritearen gisa hedatu eta zabaldu da denean, han eta ...\nAldarrikatu ala ospatu?\nGorka Lasa 2013/03/8 9:34\nEz dago etxean geratzeko aitzakiarik, kalera irten eta aldarrikapenarekin bat egiteko eguna da. Emakumeen Nazioarteko Egunaren harira hainbat ekitaldi egingo baitira gaur Euskal Herrian. Emakumeen ...\nUrak handi dire\nGorka Lasa 2013/01/25 9:04\nEuskal Herriak duen kokaguneagatik leku berezia dela esan genezake, besteak beste, lurraldea bitan zatitzen duten bi isurgune ditugulako, kantaurikoa eta mediterraneokoa.\nBeste hainbatetan gertatu izan ...\nAzala azalaren kontra\nGorka Lasa 2012/11/16 9:05\nAzken argi izpiez goxatzera bi amona iritsi dira haur parkeko bankura. Beroietako bat, jertsearen mangapetik paperezko zapi zimurtu bat atera, eta bere lekua izanen dena ...\nAurrekoa 2 Orria 3 Orrietatik Hurrengoa


Urretxuko dendarik politena eta solidarioena - Goierriko Hitza : Goierriko Hitza\nUrretxuko dendarik politena eta solidarioena\nAspacek Urretxun duen eguneko zentroko kideek saski denda ireki dute Iparragirre kalean. Denda hau, solidarioa izateaz gain, ederra ere bada. Parisko auzorik dotoreenetik atera dutela dirudi.\nUrretxuko Udala alde zaharra biziberritzen saiatzen ari da eta horretarako elkarteei lokalak eskaini dizkie, besteak beste. Artisauek denda polit bat ireki zuten iaz eta orain Aspacekoen txanda heldu da.\nHauek Parisko auzorik dotorenetik ateratakoa dirudien denda ireki dute Iparragirreren jaiotetxearen azpian. Bertan, Aspaceren eguneko zentroko erabiltzaileek saskiak jarri dituzte salgai. Saskiak nola egiten dituzten ere erakusten dute. Herritarrei dendara sartzeko gonbita luzatu diete. Ostegun goizetan irekitzen dute, 10:00etatik 12:00etara bitartean.\nOihana Iurrita eta Iban Arenas erabiltzaileek eta Nerea Ormazabal hezitzailek eman dute dendaren berri. «Denda Eider Gorrotxategik dekoratu du. Gure lanari ikusgarritasuna emateko aukera oso ona da. Halako ekimenek bizitza normalizatuagoa egiten laguntzen digute. Duela urte batzuk erakusketa bat ireki genuen, ikastetxeetara joaten gara gure lana erakustera, ikastetxeetatik hona etortzen dira nola lan egiten dugun ikastera, azoketara joaten gara, udalekuetan parte hartzen dugu, irakurketa errazeko taldeko eta aniztasun eta bizikidetza mahaiko kideak gara…».\nAspaceren Urretxuko egoitzan bospasei hezitzaile eta 19 erabiltzaile daude. Erabiltzaile guztiak urritasun psikokoa duten helduak dira. Astelehenetik ostiralera egoten dira bertan, 09:00etatik 17:00etara.\nGipuzkoako Aspaceren helburua erabiltzaileen bizi kalitatea hobetzea da, normalizazioaren eta inklusioaren bidez.\nHorretarako, bizitza arrunta eramaten saiatzen dira. «Gure lanbidea saskiak egitea da eta, horretaz gain, eguneroko lan guztiak egiten ditugu: arropa garbitu, erosketak egin… Gainera, arratsaldetan gure ahalduntzearen inguruan hausnartzen dugu».\nAurki egoitza berria izango dute: 2023an pasiotarren eraikinera joango dira. «Bertara joateko gogo handia dugu. Izan ere, egun eguneko zentroa bakarrik dugu. Egoitza berrian, berriz, egunezko zentroaz gain, etxebizitza bat izango dugu. Gutako 10-12 bertan biziko dira. Etorkizunera begira, lasaitasuna ematen du halako toki bat edukitzeak. Izan ere, egun gurasoekin bizi gara, baina egunen batean gurasoak joan egingo dira», amaitu dute.


Patagoniako galestarrak: Munduaren ertzean ere ahobizi | Mundua | Naiz\n2021 URT. 09 - 07:20h\nPatagoniako galestarrak: Munduaren ertzean ere ahobizi\nUrte asko igaro dira Galesko kolonoak Hego Amerikako muturreraino iritsi zirenetik. Dena dela, hizkuntza zeltak bizirik dirau milaka lagunen aho, belarri eta bihotzetan.\nJatorri galestarra duten herritar ugari bizi dira Patagonian.\nXIX. mendean Michael Jones predikatzaileak urteak zeramatzan «Gales kanpoko Gales txiki» batekin amesten. Ingalaterrak debekatua zuen Galesen hizkuntza zelta erabiltzea\nAustralia, Zeelanda Berria eta Palestina aztertu zituen baina, AEBetan bezala, ezinezkoa zen ingelesaren eragina ekiditea. Halako batean, Argentina kolonoen bila zebilela entzun zuen...\nPatagoniako Chubut ibaiaren ibar hark Galesekin antza handia zuela entzunda zuten, baina mortu hotz eta idorra besterik ez zen, pinguino, orka eta itsas lehoien begiradapean\nUr eskasa kudeatzeak bertako tehueltxe eta maputxeekiko harremanak sendotu zituen. Indigenek «basamortuko anaiatzat» jo zituzten galestarrak, espainiarrak ez bezala\nDuela 30 urte Jonathan Thomas hizkuntzalaria Patagoniara joan zen erromatarrak eta tribu germanikoak irletara iritsi baino lehen hitz egiten zen hizkuntza zeltaren aztarnen bila\nTrelew herrira iritsi bezain pronto, linguistak mapa bat eskatu zuen bertako liburu dendan. Eta dendariak –tehueltxe etniakoa– galesez erantzun zion. Erabat harrituta geratu zen\n«Ameskeria hutsa» zela; halaxe esan zioten Jonathan Thomasi, Patagoniarantz bidaiatu aurretik. Baina galestar hizkuntzalariak ez zuen hiztun zeltak topatzeko itxaropena galdu. Trelew herrira iritsi bezain pronto, Thomasek mapa bat eskatu zuen bertako liburu dendan. Eta dendariak –tehueltxe etniakoa– galesez erantzun zion. Oxforden hazitako linguista dugu Thomas eta, normalean, bisitatzen dituen toki gehienen hizkuntza menderatzen du. Edonola, Panpako alaba horrengandik xehetasun guztiak bere ama hizkuntzan jasotzeak erabat ustekabean harrapatu zuen.\n30 urte pasa dira dagoeneko, baina pasadizo horren oroimen oso bizia gordetzen du Thomasek oraindik. Tehueltxe haren gales «perfektuak» aho bete hortz utzi zuen, bai eta emakumearen diskurtso laburtuak ere: «Hizkuntza denon altxorra da, horregatik kontserbatu beharra dugu».\nXIX. menderaino bidaiatu behar dugu munduaren muturreko galestarren misterioa argitzeko. Michael Jones predikatzaileak urteak zeramatzan «Gales kanpoko Gales txiki» batekin amesten. Bertan, bere hizkuntza zelta arazo eta beldurrik gabe erabiliko zen merkatuan eta kontseiluan, elizan nahiz kale biluzietan. Galesen ez omen zen horrela. Londresek zapalkuntza eta errepresioaren paradigma bilakatu zuen eskualde hura: ingeles lur jabe eta meatze enpresari handiak kontrolik gabe ari ziren zabaltzen, lekua apenas utziz bertakoentzat; ez udal eta kontseiluetan, ez elizetan, ez eta eskoletan ere. Galesa irakastea ez ezik, debekatuta zegoen bere erabilera xumea ere. Nekez kontzentra zitekeen “Welsh not” leloa zuen egurrari begira. Eskoletan, egurrezko pusketa hark eskuz esku bidaiatzen zuen, galesez azken hitza bota zutenen artean. Klase amaieran zure mahai gainean gelditzekotan, zaplazteko eta ipurdiko galanta jasoko zenuen jarraian. Stablishment-aren aburuz, «jendearen garapen moral eta ekonomikoaren oztopo hutsa» ei zen galesa.\nAtzerriko hizkuntza batez bizi, pentsatu eta otoi egitera behartuta zeuden galestarrak, eta horrek sekulako sufrimendua eragiten zion Jonesi. Atzerrira begiratzen hasi eta zera deskubritu zuen apaizak: Estatu Batuetan, bertara iristen zen migratzaile uholde horretan disolbatzen zela hizkuntza, ingelesaren itsasoak irentsita. Isolatzea ezinbestekoa zen. Hasiera batean, Australia, Zeelanda Berria eta Palestina egoki ikusi zituen Jonesek, baina arazo handi batekin egin zuen topo: antipodetan nahiz Lur Santuan zaila zen oso ingelesaren eragina ekiditea. Halako batean, Argentinako Gobernua kolonoen bila zebilela entzun zuen. Hegoaldeko mortu huts eta erraldoi hartan jendea behar zen eta, ziotenez, Galesekin antza handia zuen Chubut ibaiaren ibar hark. Patagonian omen zegoen galestarren lur promestua.\n1865eko maiatzaren 28an, Patagoniarako lehen espedizio zeltak atzean utzi zuen Liverpooleko portua, “Mimosa” itsasontzian. Hamabi libera balio zituen txartelak, erdia umeentzat; huraxe prezioa Galesko meatze heze eta ilunak eta animaliarik gabeko etxaldeak atzean utzi ahal izateko. Itsasoan bi hilabete eta hainbat hildako pairatu ondoren, bizirik iraun zuten 153 galestarrek kubiertara jo zuten lurra ikusteko. Hugh Hughes izan zen mundu berria zapaltzen lehena, hego hemisferioko negu bete-betean, pinguino, orka eta itsas lehoien begiradapean. Lehenbiziko desagertua Dafydd Williams izan zen, eta urteak igaro ziren Aberystwytheko zapatagin haren gorpua aurkitu arte. Kostaldean apenas zegoen urik, eta kolonoek barrualderantz jotzea erabaki zuten. Lur promestuan jaiotako lehen galestarrak Maria Humphreys zuen izena; ordurako, denak gauza batez jabetuak ziren: Galesekin “antz handia” zuen eskualdea basamortu hotz eta idorra besterik ez zen. Gainera, haizeak gogor eta etenik gabe jotzen zuen.\nKolonoen exodo oro, edonon dela ere, gezur batean sustraitu ohi da. Groenlandia «berdea» omen zen, eta «mahasti erraldoi bat» Labradorko kostaldea (Vinland). Baina jakina da ezin dela Pont Neuf zubia gurutzatu Texasko Parisen, Sena ibaia ez baita handik inoiz igaro. Patagoniako bazter hartan, hildakoekin ordaintzen da iruzurra. Bizirik zeudenak kanabera eta adobezko etxeetan babesten ziren. Biltegi bat eliza bilaka zitekeen igandeetan, eta huraxe zen, halaber, “Cyngor y Wladfa” batzarra biltzeko tokia. Koloniaren kontseilu gorena zen. Biziraupena, alabaina, bertako indigenei zor diete, hein handi batean. Indiarrek ogia eta Cardiffeko oihal lirainak deskubritu zituzten; zeltek, ordea, bertako animalia basatiak ehizatzeko modua. Edonola ere, ur eskasia zen, zalantzarik gabe, oztopo larriena. Iristen zen gutxietan uholde gisa izaten zen, eta isuri bortitzak dena txikitzen zuen. Richard Jenkinsek bi urte zituen bere gurasoek ura bideratzeko sistema bat asmatu zutenean. Richarden hereniloba den Noelia Jenkinsek hori dena kontatu digu: «Ura kudeatzea funtsezkoa izan zen koloniaren biziraupenerako, bai eta tehueltxe nahiz maputxeekin harreman estu horiek ere. «‘Basamortuko anaiak’ ezizenez ezagutzen zituzten galestarrak bertakoek; espainiar kolonoak, aldiz, ‘kristauak’ baino ez ziren», azaldu digu Noeliak. Irakasle ikasketak egiten dabilen 28 urteko emakumea Esquel herrian bizi da, baina gero itzuliko gara harengana. XIX. mendeko kapitulu hura itxi behar dugu.\nGehienbat klimaren gorabeherekin lotutako tragedia kate batek kolonia zatikatu zuen. Batzuek gelditzea erabaki zuten; beste batzuek nahiago izan zuten lur hobeak bilatu, eskualde berean edo beste herrialde batean, Kanadara joateko gonbita onartu zutenak tartean. Beste batzuek Galesera bueltatzea erabaki zuten 1902an, Michael Jones bere Llanuwchllyn herrian hil eta lau urte geroago. Ordurako, “Gales txikian” ur kanal eta errotak zeuden, eta bertako eskola nahiz kaperetan galesa zen nagusi.\nLehen Mundu Gerrak exodo berri bat eragin zuen Europatik eta, ustekabean, galestarrak gutxiengo bilakatu ziren beren lur promestu hartan. 1965era arte itxaron behar izan zen kolonia berriz hauspotzeko: “Wladfa”-ren ehungarren urteurrenean, talde bat iritsi zen Chubutera Galestik, bisitan. Ordutik ez da eten bisitarien kopurua ibar horietan: pioneroen omenezko oroigarriak ugaldu dira, eta horiek baino askoz garrantzitsuagoak diren gales irakasleak, Galesen bertan ikasteko bekak... Kapitulu triste bati ere erreparatu nahi diogu: Malvinetako Gerra (1982) izan da inoizko bakarra non gales hiztunak bi bandoetan egon diren. Chubuteko Milton Rhys 19 urte zituela bidali zuten frontera, irrati operadore eta ingeles itzultzaile. Onik atera zen, baina ez, ordea, Patagoniako galestarra ere zen Ricardo Andres Austin. Esquelekoa zen azken hori, Noelia Jenkinsen herrikoa. Neskaren kontaktua Carlos Hughes kazetari eta idazleak pasatu zigun. Haren birraitona, Daniel Harris, “Mimosa” ontzian iritsi zen. Pioneroen izen horiek guztiak aski ezagunak dira Trelew, Esquel eta Gaiman herrietan. Haietan, tea eta matea ia aldi berean edaten da, eta makina bat abesbatza lehiaketatan parte hartzen dute bertakoek. Haien arbasoak txiroegiak ziren musika instrumentu batekin amets egiteko. Eta gehiago ere badago: “Eisteddfod” literatura lehiaketa galesez eta gaztelaniaz egiten da urtero, eta aspalditik. Hori gutxi ez, eta Patagonia osoko kultur gertakizun handiena ere bilakatu da denboraren poderioz. Eta ezin ahaztu bailara osoan sortutako eskolak. Hizkuntza ia galdutzat eman zen urte askoz baina, egun, berpizte prozesu bete-betean dago. Carlosek halaxe kontatu digu: «2015ean ospatu genuen lurreratzearen 150. urteurrena eta huraxe izan zen, hain zuzen, azken urteotako inflexio puntua. Geroztik makina bat ekitaldi gauzatu dira, bai eta material asko argitaratu ere. Carlosek berak ere “El último tren a la colonia” (Remitente Patagonia, 2015) idatzi zuen, epopeia hartako protagonista askoren ahotsak biltzen dituena. Noeliaren herenaitona hiru seme-alabetatik bizirik atera zen bakarra izan zen, izugarria izan baitzen gosetea. Haren iloba, aldiz, osasuntsu hazi zen guanako haragi eta arto opilei esker. Sabela beteta, baina, ez zuen uxatu bere arbasoek ekarritako estigma.\n«Galenso come quaker» (“galestarrak oloa jaten du”), egiten zioten burla eskolan. Eta horrexegatik utzi zion hizkuntza hitz egiteari», diosku Noeliak. Hasieran kutsu peioratiboa izan arren, galenso (edo galense) hitza atxiki dute Patagoniako galestarrek. Noelia, alabaina, ez zen horrekin konformatu eta aitonak galdutako hizkuntza berreskuratzea erabaki zuen. Urte ugari eman zituen ikasten eta beka batek Galeseraino eraman zuen, 2017ko udan.\n«Hemen ez bezala, han jende guztiak dauka gure berri: guztiek dakite galesak hiru aldaera dituela: iparraldekoa, hegoaldekoa eta Patagoniakoa», dio Noeliak. 2015. urteko azken erroldak 5.000 hiztun erregistratu zituen Argentina hegoaldeko mutur hartan. Ez da makala.\n«Eta zertarako balio du?»\nBretoierarekin eta Irlanda eta Eskoziako gaelikoarekin batera, galesa dugu egundaino bizirik iraun duen hizkuntza zeltetako bat. Gogoratu beharra dago erromatarrak edo tribu germanikoak irletara iritsi baino askoz lehenagotik hitz egiten dela. Britainiar gehienek ez dakite Dover bezalako toponimo batek galesaren Dwr hitzean (“ura”) duela jatorria, edo Dad bera (“aita”) Tad hitzaren mutazioa baino ez dela. Batetik hamarrera zenbatzea ez da zaila galesez, baina dena biziki konplikatzen da pymtheg (15) erreferentzia bilakatzen denean: hamasei (15+1); hamazazpi (15+2)… Ugain (20) dugu hurrengo marka. Euskaraz bezala, hogeita hamar 20+10 izango da, eta biderketa erabiliko da berrogeitik (20x20) aurrera.\nZenbaki “zoroez” gain, bokalen ustezko eskasia da galesaren beste nortasun adierazleetako bat. Ez gara tywyllwch (“iluntasuna”) ahoskatzen ausartzen, baina norbaitek esan digu y eta w hizkiak bokalak direla galestar baten ahoan. Patagoniako aldaerari buruz, Jonathan Thomasek –hasieran aipatu dugun ikerlaria– dio gaztelaniatik nahiz bertako hizkuntza indigenetatik hartutako mailegu asko daudela. «Iritsi bezain pronto, pentsatu nuen Hego Amerika zela galestarra izateko munduko tokirik onena. Patagoniatik kanpo ere, galenso edo gringo izatea oso gauza desberdinak dira», bota du filologoak. Segundo bat beranduago, bere buruak Eluned Morgan deskubritu zueneko uneraino bidaiatu du. Kolono fundatzaileen alaba zenak XIX. mendeko galesez egindako prosarik onena idatzi omen zuen.\n«Indarrez beteriko emakumea zen, abenturazale amorratua, beti bere zaldi gainean han-hemenka, Panpan zehar. Eluned benetako ‘Wladfa’-ren alaba zen», dio Thomasek. Egun batean, bere aitak Galesera bidaltzea erabaki zuen, bere arbasoen lurra ezagut zezan. Morgan gaztelaniaz eta galesez mintzo zen, baina ez ingelesez. Hori dela eta, Winnie Ellis –galestar politikari abertzale ezagun baten arreba– izan zuen itzultzaile bisita hartan.\n«Sekulako karisma zuen eta begirada guztiak erakartzen zituzten bere azal eta begi ilunek. Haietako egun batean, “Welsh Not”-en aurkako martxa baten buruan jarri zen. Tentsio handia sortu zuen, eta Michael Jonesek berak bertaratu behar izan zuen protesta modurik txarrenean bukatu ez zedin», idatzi zuen Ellisek bere egunerokoan.\nBernardo Atxagak gogoratzen digunez, errepikapenaren indar hutsak mugiarazten ditu hizkuntzen gurpilak. Hiztunen kopuruak eragina du, jakina, bai eta momentuko indar politiko nahiz ekonomikoek. “Welsh Not” erakoek motorraren errepetizioak gutxitu nahi dituzte, eta makineria itotzen hasten denean entzuten dira honelako mantrak: «Zertarako balio du?». Badirudi hiltzear dagoenak molestatzen gaituela, eta lehenbailehen desagertzea nahi dugula.\nZertarako balio du galesak? Eta galegoak, maputxerak edota balutxerak? Denbora galtze hutsa da horrelakoei erantzuna bilatzea. Ez dago hizkuntza handirik edo txikirik: errepikapen kontu hutsa baino ez da. Izan ere, Indiako teluguera edo maratiera hizkuntzek frantsesak nahiz italierak baino hiztun gehiago dauzkate, Parisen edo Erroman haien berri ez badute ere. Ez dezagun ahatz hizkuntza dela giza arrazaren lorpen handienetako bat. Akaso ez al gaitu horrek gainontzeko espezietatik bereizten?\n«Zertarako balio du galesak?», jarraitzen dute galdetzen batzuek. Bada, jakin dezatela bizirik eta osasuntsu dagoela oraindik iparraldean. Munduko ibar idorrenetako bat landatzeko ere balio izan zuen, bai eta maitatu, kantatu, negar edo barre egiteko bertan. Beste edozein hizkuntza bezala.


Itxierak eta leihoak - Nortermic. Cerramientos y ventanas. Andoain (Gipuzkoa)\nItxierak eta leihoak\nFabrikatzaileak gara. Gure itxitura eta leihoak kalitate handiko profilekin eginda daude eta egokiak dira behar jakinetarako eta eskatu diren exijentzietarako.\nA40 (hausturarik gabe)\n45mm sakon eta 1,5mm den aluminiozko sekzio osoak erresistentzia eta isolamendu ona ematen dizkio, eta 6tik 40ra mm-ko beira jar daiteke. Eskuragarri dago ia irekidura mota guztietarako.\nAirearekiko iragazkortasuna: UNE-EN 12207:2000 – Clase 3\nUrarekiko estankotasuna: UNE-EN 12208:2000 – Clase E900\nHaizearen kargarekiko erresistentzia: UNE-EN 12210:2000 – Clase C5\nOso fidagarritasun handiko seriea da, hala erakusten du urteetako lanak, guztiz eraginkor izanik Zubi Termikoaren Hausturan. 52 mm-ko sakonera duen sekzioa du eta 16mm-ko poliamidak, eta irekidura mota guztiak hartzeari esker, serie hau moldaerraz eta eskatuenetariko bat da.\nAirearekiko iragazkortasuna: UNE-EN 12207:2000 – Clase 4\nUrarekiko estankotasuna: UNE-EN 12208:2000 – Clase E1650\nHaizearen kargarekiko erresistentzia: UNE-EN 12210:2000 – Clase CE3100\nUw isolamendu termikoa: UNE-EN 10077-1:2010 – 1.3 W/m2 K-raino\nAirearekiko iragazkortasuna, urarekiko estankotasuna eta airearekiko erresistentzia baititu, soluziorik onena da eguraldi txarrak egiten dituen tokietarako. Serie honek 65 mm sakon du eta 24mm-ko poliamidak zubi termikoaren hausturarako.\nUrarekiko estankotasuna: UNE-EN 12208:2000 – Clase E1500\nUw isolamendu termikoa: UNE-EN 10077-1:2010 – 1.2 W/m2 K-raino\nPentsatua dago gaurko araudi berria betetzeko eta egunetik egunera begiratuagoa den energia aurrezpenerako. 77mm sakon du eta 35mm-ko poliamidak zubi termikoaren haustura egiteko; serie moderno eta berrienetako bat da, eta ia irekidura guztietarako bertsioak ditu eta tamaina askotarako.\nUrarekiko estankotasuna: UNE-EN 12208:2000 – Clase E1250\nUw isolamendu termikoa : UNE-EN 10077-1:2010 – 0.9 W/m2 K-raino\nHaizearen kargarekiko erresistentzia: UNE-EN 12210:2000 – Clase CE2500\nKorredera (hausturarik gabe)\nSoluzio ezin hobea da leiho lerragarri bat behar dugun hutsarteetarako, zubi termikoaren haustura beharrezkoa ez denean. Beira jartzea 19mm artekoa izan daiteke.\nUrarekiko estankotasuna: UNE-EN 12208:2000 – Clase 6a\n“Altxagarri” nolakotasuna burdineriak ematen dio: Orria pixka bat altxatzen da mugitu aurretik, barneko gurpil orgek eta eskuleku handi batek lagunduta. Jar daitezkeen beirak 400 kg artekoak dira.\nUrarekiko estankotasuna: UNE-EN 12208:2000 – Clase 5a\nKorredera altxagarria GR\n“Altxagarri” baten ezaugarriak izanik, bertsio honek 24mm-ko poliamidak ditu, bai markoan eta bai orrian, eta hala, estankotasun eta isolamendu prestazioak onenak dira. Gainera, hiru karrilen soluzioari esker, hutsarte handiak estaltzeko, hiru orriko leiho ireki batek, dagoen hutsartearen heren bat okupatzen du.\nUrarekiko estankotasuna: UNE-EN 12208:2000 – Clase 4A\nUw isolamendu termikoa : UNE-EN 10077-1:2010 – 1.7 W/m2 K-raino\nHaizearen kargarekiko erresistentzia: UNE-EN 12210:2000 – Clase C2